2003R1702 — SL — 29.10.2008 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (Besedilo velja za EGP) (UL L 243, 27.9.2003, p.6)

spremenjena z:









▼B

UREDBA KOMISIJE (ES) št. 1702/2003

z dne 24. septembra 2003

o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij

(Besedilo velja za EGP)







KOMISIJA EVROPSKIH SKUPNOSTI JE - ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu ( 1 ) (v nadaljnjem besedilu „osnovna uredba“), kakor je bila spremenjena z Uredbo (ES) št. 1701/2003 ( 2 ), ter zlasti členov 5 in 6 Uredbe, ob upoštevanju naslednjega: (1) Osnovna uredba določa skupne bistvene zahteve za zagotovitev visoke enotne ravni varnosti v civilnem letalstvu in varstva okolja; od Komisije zahteva, da sprejme potrebne izvedbene določbe zaradi zagotavljanja njihove enotne uporabe; ustanavlja Evropsko agencijo za varnost v letalstvu (v nadaljnjem besedilu agencija), ki naj bi Komisiji pomagala pri oblikovanju takih izvedbenih določb. (2) Obstoječe letalske zahteve na področju plovnosti, kakor so naštete v Prilogi II k Uredbi Sveta (EGS) št. 3922/91 ( 3 ), kakor je bila nazadnje spremenjena z Uredbo Komisije (ES) št. 2871/2000 ( 4 ), se z 28. septembrom 2003 razveljavijo. (3) Treba je sprejeti skupne tehnične zahteve in upravne postopke za zagotavljanje plovnosti in okoljske ustreznosti letalskih proizvodov, delov in naprav, ki bodo upoštevali osnovno uredbo; teke zahteve in postopki bi morali določati pogoje za izdajo, ohranjanje, spreminjanje, začasno razveljavitev in preklic ustreznih certifikatov. (4) Od organizacij, ki se ukvarjajo s projektiranjem in proizvodnjo proizvodov, delov in naprav, je treba zahtevati, da izpolnjujejo nekatere tehnične zahteve, da bi dokazale njihovo sposobnost in sredstva za izpolnjevanje njihovih obveznosti ter z njimi povezanih ugodnosti; Komisija mora sprejeti ukrepe za določitev pogojev za izdajo, ohranjanje, spreminjanje, začasno razveljavitev ali preklic potrdil o izpolnjevanju takih zahtev. (5) Pri sprejemanju ukrepov za izvajanje skupnih bistvenih zahtev na področju plovnosti, mora Komisija paziti, da odražajo stanje tehnike in najboljšo prakso, upoštevajo globalne letalske izkušnje ter znanstveni in tehnični napredek ter omogočajo takojšen odziv na ugotovljene vzroke nesreč in resnih incidentov. (6) Potreba po zagotavljanju enotnosti pri uporabi skupnih zahtev glede plovnosti in okoljskih zahtev za letalske proizvode, dele in naprave zahteva, da pristojni organi držav članic in po potrebi agencija upoštevajo skupne postopke za ocenjevanje izpolnjevanja teh zahtev; agencija bi morala pripraviti certifikacijske specifikacije in smernice za lajšanje regulativne enotnosti. (7) V ta namen je treba dovoliti tekoč prehod v nov regulativni okvir agencije, ki bo zagotovil ohranitev visoke in enotne ravni varnosti v civilnem letalstvu v Skupnosti; v skladu s členom 57 osnovne uredbe je treba zagotoviti dovolj časa, da se letalska industrija in organi držav članic prilagodijo temu novemu okviru in priznajo stalno veljavnost potrdil, izdanih pred začetkom veljavnosti te uredbe. (8) Ukrepi, predvideni s to uredbo, temeljijo na mnenju, ki ga je agencija ( 5 ) izdala v skladu s členi 12(2)(b) in 14(1) osnovne uredbe. (9) Ukrepi, predvideni s to uredbo, so v skladu z mnenjem odbora Evropske agencije za varnost v letalstvu, ustanovljenim s členom 54(3) osnovne uredbe - ob upoštevanju naslednjega: SPREJELA NASLEDNJO UREDBO:







Člen 1

Področje uporabe in opredelitve pojmov

1. Ta uredba v skladu s členoma 5(4) in 6(3) osnovne uredbe določa skupne tehnične zahteve in upravne postopke za certificiranje proizvodov, delov in naprav glede plovnosti in okoljske ustreznosti ter opredeljuje:

(a) izdajo certifikatov tipa, certifikatov tipa z omejitvami, dodatnih certifikatov tipa in spremembe teh certifikatov;

(b) izdajo spričeval o plovnosti, spričeval o plovnosti z omejitvami, dovoljenj za letenje in dovoljenj za sprostitev v uporabo;

(c) izdajo potrdil načrta popravila;

(d) dokazovanje izpolnjevanja zahtev glede varstva okolja;

(e) izdajo spričeval o hrupu;

(f) opredelitev proizvodov, delov in naprav;

(g) certificiranje proizvodov, delov in naprav;

(h) potrjevanje projektivnih in proizvodnih organizacij;

(i) izdajo plovnostnih zahtev.

2. V tej uredbi se uporabljajo naslednje opredelitve pojmov:

(a) „JAA“ pomeni „Joint Aviation Authorities“.

(b) „JAR“ pomeni „Joint Aviation Requirements“.

(c) „del 21“ pomeni zahteve in postopke za certificiranje zrakoplovov in sorodnih proizvodov, delov in naprav ter potrjevanje projektivnih in proizvodnih organizacij, priloženih k tej uredbi.

(d) „del M“ pomeni ustrezne zahteve za stalno plovnost, sprejete v skladu z osnovno uredbo.

▼M4

Člen 2

Certificiranje proizvodov, delov in naprav

1. Certifikati za proizvode, dele in naprave se izdajo, kakor je opredeljeno v delu 21.

2. Z odstopanjem od odstavka 1 so zrakoplovi, vključno z nameščenimi proizvodi, deli in napravami, ki niso registrirani v državi članici, izvzeti iz določb poddelov H in I dela 21. Prav tako so izvzeti iz določb poddela P dela 21, razen kadar identifikacijske oznake zrakoplovov predpiše država članica.

3. Pri sklicevanju na Prilogo (del 21) se uporabljajo in/ali upoštevajo določbe Priloge I (del M) k Uredbi Komisije (ES) št. 2042/2003 in kadar je država članica na podlagi člena 7(3)(a) in (b) navedene uredbe odločila, da tega dela ne uporablja do 28. septembra 2008, se namesto njega do takrat uporabljajo ustrezni nacionalni predpisi.

Člen 2a

Nadaljevanje veljavnosti certifikatov tipa in povezanih spričevalih o plovnosti

1. V zvezi s proizvodi, za katere je država članica izdala certifikat tipa ali dokument, ki dovoljuje izdajo spričevala o plovnosti, pred 28. septembrom 2003, se uporabljajo naslednje določbe:

(a) Šteje se, da je bil certifikat tipa za proizvod izdan v skladu s to uredbo, če: (i) je bila njegova osnova za certifikacijo tipa: — JAA osnova za certifikacijo tipa za proizvode, ki so bili certificirani po postopkih JAA, kakor je opredeljeno v njihovi JAA listi podatkov, ali — za druge proizvode, osnova za certifikacijo tipa, kakor je opredeljeno v listi podatkov certifikata tipa države projektiranja, če je bila ta država projektiranja: — — država članica, razen če Agencija ugotovi, ob upoštevanju zlasti uporabljenih plovnostnih kod in obratovalnih izkušenj, da navedena osnova za izdajo certifikatov tipa ne zagotavlja ravni varnosti, enakovredne tisti, ki jo zahtevata osnovna uredba in ta uredba, ali — država, s katero je država članica sklenila dvostranski sporazum ali podoben dogovor, po katerem so bili ti proizvodi certificirani na osnovi plovnostnih kod navedene države projektiranja, razen če Agencija ugotovi, da navedene plovnostne kode ali obratovalne izkušnje ali varnostni sistem navedene države projektiranja ne zagotavljajo ravni varnosti, enakovredne tisti, ki jo zahtevata Uredba (ES) št. 1592/2002 in ta uredba; Agencija opravi prvo ovrednotenje učinka določb druge alinee in za Komisijo pripravi mnenje, vključno z možnimi spremembami te uredbe; (ii) veljajo za proizvod tiste zahteve glede varstva okolja, ki so določene v Prilogi 16 k Čikaški konvenciji; (iii) se uporabljajo plovnostne zahteve države projektiranja.

(b) Šteje se, da je projekt posameznega zrakoplova, ki je bil vpisan v register države članice pred 28. septembrom 2003, potrjen v skladu s to uredbo, če: (i) je bil njegov osnovni projekt tipa del certifikata tipa iz točke (a); (ii) so bile vse spremembe tega osnovnega projekta tipa, za katere ne odgovarja nosilec certifikata tipa, odobrene; in (iii) so bile upoštevane vse plovnostne zahteve, ki jih je pred 28. septembrom 2003 izdala ali sprejela država članica registracije, vključno z vsemi spremembami plovnostnih zahtev države projektiranja, s katerimi se je država članica registracije strinjala.

(c) Agencija do 28. marca 2007 določi certifikat tipa proizvodov, ki ne ustrezajo zahtevam točke (a).

(d) Agencija do 28. marca 2007 določi listo podatkov certifikata tipa o hrupu za vse proizvode iz točke (a). Do takrat pa lahko države članice izdajajo spričevala o hrupu v skladu z nacionalnimi predpisi.

2. V zvezi s proizvodi, za katere je bil 28. septembra 2003 pri JAA ali v državi članici v teku proces certificiranja tipa:

(a) se kot referenca uporabi najnaprednejši projekt, če certificiranje proizvoda poteka v več državah članicah;

(b) se ne uporabljajo 21A.15(a), (b) in (c) dela 21;

(c) z odstopanjem od 21A.17(a) dela 21 osnovo za certifikacijo tipa določi JAA ali po potrebi država članica na dan vložitve vloge za odobritev;

(d) se za ugotovitve o skladnosti po postopkih JAA ali države članice šteje, da jih je opravila Agencija zaradi izpolnjevanja 21A.20(a) in (b) dela 21.

3. V zvezi s proizvodi, ki imajo nacionalen ali njemu enakovreden certifikat tipa in za katere postopek odobritve spremembe, ki ga izvaja država članica, takrat, ko se v skladu s to uredbo določi certifikat tipa, še ni bil končan:

(a) se kot referenca uporabi najnaprednejši projekt, če postopek odobritve poteka v več državah članicah;

(b) se ne uporablja 21A.93 dela 21;

(c) je ustrezna osnova za certifikacijo tipa tista, ki jo določi JAA ali po potrebi država članica na dan vložitve vloge za odobritev spremembe;

(d) se za ugotovitve o skladnosti po postopkih JAA ali države članice šteje, da jih je opravila Agencija zaradi izpolnjevanja 21A.103(a)(2) in (b) dela 21.

4. V zvezi s proizvodi, ki imajo nacionalen ali njemu enakovreden certifikat tipa in za katere v trenutku, ko je certifikat tipa moral biti določen v skladu s to uredbo, proces odobritve načrta velikega popravila, ki ga izvaja država članica, še ni bil končan, se za ugotovitve o skladnosti po postopkih JAA ali države članice šteje, da jih je opravila Agencija zaradi izpolnjevanja 21A.433(a) dela 21.

5. Šteje se, da je spričevalo o plovnosti, ki ga izda država članica in ki izkazuje skladnost s certifikatom tipa, določenim v skladu z odstavkom 1, v skladu s to uredbo.

Člen 2b

Nadaljevanje veljavnosti dodatnih certifikatov tipa

1. Za dodatne certifikate tipa, ki so jih izdale države članice po postopkih JAA ali ustreznih nacionalnih postopkih, in za spremembe proizvodov, ki so jih predlagale osebe, ki niso nosilci certifikata tipa za proizvod, ki ga je odobrila država članica po ustreznih nacionalnih postopkih, se šteje, da je bil dodatni certifikat tipa ali sprememba izdana po tej uredbi, če je bil dodatni certifikat tipa ali sprememba v veljavi 28. septembra 2003.

2. Za dodatne certifikate tipa, za katere je država članica 28. septembra 2003 izvedla proces certifikacije po ustreznih postopkih JAA za dodatne certifikate tipa, in za velike spremembe proizvodov, ki so jih predlagale osebe, ki niso nosilci certifikata tipa za proizvod, za katerega je država članica 28. septembra 2003 izvedla proces certifikacije po ustreznih nacionalnih postopkih:

(a) se kot referenca uporabi najnaprednejši projekt, če je proces certifikacije tipa potekal v več državah članicah;

(b) se ne uporabljata 21A.113(a) in (b) dela 21;

(c) je ustrezna osnova za certifikacijo tipa tista, ki jo določi JAA ali po potrebi država članica na dan vložitve vloge za izdajo dodatnega certifikata tipa ali odobritev velike spremembe;

(d) se za ugotovitve o skladnosti po postopkih JAA ali države članice šteje, da jih je opravila Agencija zaradi izpolnjevanja 21A.115(a) dela 21.

Člen 2c

Stalno obratovanje določenih zrakoplovov, ki so registrirani v državah članicah

1. Glede zrakoplova, za katerega se ne more šteti, da mu je bil certifikat tipa izdan v skladu s členom 2a (1)(a) te uredbe, za katerega je država članica izdala spričevalo o plovnosti pred začetkom uporabe Uredbe (ES) št. 1702/2003 v tej državi članici ( 6 ), ki je bilo na ta dan v registru in je bilo še vedno v registru države članice 28. marca 2007, se šteje, da predstavlja posebne plovnostne specifikacije, izdane v skladu s to uredbo, kombinacija:

(a) podatkov o certifikatu tipa in podatkov o certifikatu tipa glede hrupa ali enakovredni dokumenti države projektiranja, pod pogojem, da je država projektiranja sklenila ustrezni delovni dogovor v skladu s členom 18 Uredbe (ES) št. 1592/2002 z Agencijo, ki pokriva stalno plovnost projekta takšnega zrakoplova;

(b) zahtev glede varstva okolja, ki so določene v Prilogi 16 k Čikaški konvenciji, kakor veljajo za takšen zrakoplov; in

(c) obvezne informacije o stalni plovnosti države projektiranja.

2. Posebne plovnostne specifikacije omogočajo nadaljevanje vrste operacij, ki jih je zadevni zrakoplov lahko opravljal 28. marca 2007, in so veljavne do 28. marca 2008, razen če se pred tem ne nadomestijo z odobritvijo projekta in okoljskim dovoljenjem, ki ga v skladu s to uredbo izda Agencija. Spričevala o plovnosti z omejitvami za zadevne zrakoplove izdajo države članice na podlagi poddela H dela 21, kadar je izkazana skladnost s temi specifikacijami.

3. Komisija lahko podaljša obdobje veljavnosti iz odstavka 2 za največ 18 mesecev za zrakoplov določenega tipa, pod pogojem, da je Agencija proces certifikacije tega tipa zrakoplova začela pred 28. marcem 2008 in da Agencija odloči, da lahko ta proces konča v dodatnem obdobju veljavnosti. V tem primeru bo Agencija svojo odločitev sporočila Komisiji.

Člen 2d

Nadaljevanje veljavnosti certifikatov delov in naprav

1. Za odobritve delov in naprav, ki so jih izdale države članice in so bile veljavne 28. septembra 2003, se šteje, da so bile izdane v skladu s to uredbo.

2. Za dele in naprave, za katere je država članica 28. septembra 2003 izvajala proces odobritve ali potrditve:

(a) se kot referenca uporabi najnaprednejši projekt, če je proces potrditve potekal v več državah članicah;

(b) se ne uporablja 21A.603 dela 21;

(c) so ustrezne zahteve glede podatkov iz 21A.605 dela 21 tiste, ki jih določi ustrezna država članica na dan vložitve vloge za odobritev ali potrditev;

(d) se za ugotovitve o skladnosti po postopkih ustrezne države članice šteje, da jih je opravila Agencija zaradi izpolnjevanja 21A.606(b) dela 21.

Člen 2e

Dovoljenje za letenje

Pogoji, določeni pred 28. marcem 2007 s strani držav članic glede dovoljenj za letenje ali drugih spričeval o plovnosti, ki so bila izdana za zrakoplove, za katere niso bila izdana spričevala o plovnosti ali spričevala o plovnosti z omejitvami v skladu s to uredbo, štejejo kot pogoji, določeni v skladu s to uredbo, razen če Agencija pred 28. marcem 2008 ugotovi, da takšni pogoji ne zagotavljajo enake stopnje varnosti, kot jo zagotavlja Uredba (ES) št. 1592/2002 ali ta uredba.

Dovoljenje za letenje ali drugo spričevalo o plovnosti, ki so ga izdale države članice pred 28. marcem 2007 za zrakoplove, za katere niso bila izdana spričevala o plovnosti ali spričevala o plovnosti z omejitvami v skladu s to uredbo, šteje kot dovoljenje za letenje, izdano v skladu s to uredbo vse do 28. marca 2008.

▼B

Člen 3

Projektivne organizacije

1. Organizacija, pristojna za projektiranje proizvodov, delov in naprav ali za njihove spremembe ali popravila, dokazuje svojo sposobnost v skladu z delom 21.

2. Z odstopanjem od odstavka 1 lahko organizacija, katere glavni sedež je v državi nečlanici, dokazuje svojo sposobnost s spričevalom, ki ga je navedena država izdala za proizvod, del ali napravo, za katerega je vložila vlogo, če:

(a) je navedena država tudi država projektiranja; in

(b) je agencija ugotovila, da sistem v navedeni državi predvideva enako neodvisno raven preverjanja ustreznosti, kakor jo predvideva ta uredba, in sicer v obliki enakovrednega sistema potrjevanja organizacij ali neposrednega vključevanja pristojnega organa navedene države.

3. Za potrdila projektivnih organizacij, ki jih je izdala ali priznala država članica v skladu z zahtevami in postopki JAA in so bila veljavna pred 28. septembrom 2003, se šteje, da so v skladu s to uredbo. V takem primeru rok za zaključitev ugotovitev druge stopnje, naveden v poddelu J dela 21, ne sme presegati enega leta, če se te ugotovitve nanašajo na razlike od prej veljavnih JAR.

4. Nosilec certifikata tipa, ki 28. septembra 2003 nima ustreznega potrdila projektivne organizacije, izdanega po veljavnih postopkih JAA, dokazuje svojo sposobnost pred 28. septembrom 2005 po pogojih, določenih v 21A.14 dela 21.

5. Organizacija, ki prosi za dodatni certifikat tipa, odobritev načrta velikega popravila ali odobritev načrta pomožne pogonske enote, ki 28. septembra 2003 nima ustreznega potrdila projektivne organizacije, ki ga je država članica izdala po veljavnih postopkih JAA, dokazuje svojo sposobnost pred 28. septembrom 2005 v skladu z delom 21, 21A.112, 21A.432B ali v primeru pomožne pogonske enote 21A.602B.

6. Za organizacije, za katere je potrditev projektivne organizacije 28. septembra 2003 v teku v državi članici po ustreznih postopkih JAA:

1. se ne uporablja 21A.234 dela 21;

2. se za ugotovitve o skladnosti po postopkih JAA šteje, da jih je opravila agencija zaradi izpolnjevanja 21A.245 dela 21.

Člen 4

Proizvodne organizacije

1. Organizacija, pristojna za izdelavo proizvodov, delov in naprav, dokazuje svojo sposobnost v skladu z določbami dela 21.

2. Z odstopanjem od odstavka 1 lahko proizvajalec, katerega glavni sedež je v državi nečlanici, dokazuje svojo sposobnost s spričevalom, ki ga je navedena država izdala za proizvod, del ali napravo, za katerega je vložila vlogo, če:

(a) je navedena država tudi država izdelave; in

(b) je agencija ugotovila, da sistem v navedeni državi predvideva enako neodvisno raven preverjanja ustreznosti, kakor jo predvideva ta uredba, in sicer v obliki enakovrednega sistema potrjevanja organizacij ali neposrednega vključevanja pristojnega organa navedene države.

3. Za potrdila proizvodnih organizacij, ki jih je izdala ali priznala država članica v skladu z zahtevami in postopki JAA in so bila veljavna pred 28. septembrom 2003, se šteje, da so v skladu s to uredbo. V takem primeru rok za zaključitev ugotovitev druge stopnje, naveden v poddelu G dela 21, ne sme presegati enega leta, če se te ugotovitve nanašajo na razlike od prej veljavnih JAR.

4. Organizacija mora dokazati svojo sposobnost po tej uredbi do 28. septembra 2005.

5. Dokler organizacija ne dokaže svoje sposobnosti po poddelih F in G dela 21, se šteje, da so bile izjave o skladnosti in dovoljenja za sprostitev v uporabo, ki jih je izdala ta organizacija v skladu z ustreznimi nacionalnimi predpisi, izdane po tej uredbi.

6. Za organizacije, za katere je potrditev proizvodne organizacije 28. septembra 2003 v teku v državi članici po ustreznih postopkih JAA:

(a) se ne uporablja 21A.134 dela 21;

(b) se za ugotovitve o skladnosti po postopkih JAA šteje, da jih je opravila agencija zaradi izpolnjevanja 21A.145 dela 21.

Člen 5

Začetek veljavnosti

1. Ta uredba začne veljati 28. septembra 2003, razen 21A.804(a)(3) dela 21, ki začne veljati 28. marca 2004, in poddela H dela 21, ki začne veljati 28. septembra 2004.

2. Z odstopanjem od 21A.159 dela 21 lahko države članice izdajo potrdila z omejeno veljavnostjo do ►M2 28. septembra 2007 ◄ .

3. Z odstopanjem od 21A.181 dela 21 lahko države članice izdajajo spričevala z omejeno veljavnostjo do 28. septembra 2008.

4. Kadar država članica uporabi določbe iz odstavka 2 ali 3, obvesti Komisijo in agencijo.

▼M2 —————

▼B

Ta uredba je v celoti zavezujoča in se neposredno uporablja v vseh državah članicah.









PRILOGA

DEL 21

Certificiranje zrakoplovov in sorodnih proizvodov, delov in naprav ter potrjevanje projektivnih in proizvodnih organizacij Vsebina (podroben prikaz) 21.1 Splošno ODDELEK A ZAHTEVE ZA PROSILCE TER PRIDOBLJENE PRAVICE IN OBVEZNOSTI PODDEL A — SPLOŠNE DOLOČBE 21A.1 Področje uporabe 21A.2 Delovanje oseb, ki niso prosilci za certifikat ali njegovi nosilci 21A.3 Napake, motnje v delovanju in okvare 21A.3B Plovnostne zahteve 21A.4 Usklajevanje projektiranja in proizvodnje PODDEL B — CERTIFIKATI TIPA IN CERTIFIKATI TIPA Z OMEJITVAMI 21A.11 Področje uporabe 21A.13 Upravičenost 21A.14 Dokazovanje sposobnosti 21A.15 Vloga 21A.16A Plovnostne kode 21A.16B Posebni pogoji 21A.17 Osnova za certifikat tipa 21A.18 Določitev ustreznih zahtev glede varstva okolja in certifikacijskih specifikacij 21A.19 Spremembe, zaradi katerih je potreben nov certifikat tipa 21A.20 Izpolnjevanje zahtev glede osnove za certifikacijo tipa in varstva okolja 21A.21 Izdaja certifikata tipa 21A.23 Izdaja certifikata tipa z omejitvami 21A.31 Projekt tipa 21A.33 Preiskave in testiranje 21A.35 Testni leti 21A.41 Certifikat tipa 21A.44 Obveznosti nosilca 21A.47 Prenosljivost 21A.51 Trajanje in stalna veljavnost 21A.55 Vodenje evidenc 21A.57 Priročniki 21A.61 Navodila za stalno plovnost (PODDEL C — SE NE UPORABLJA) PODDEL D — SPREMEMBE CERTIFIKATOV TIPA IN CERTIFIKATOV TIPA Z OMEJITVAMI 21A.90 Področje uporabe 21A.91 Razvrstitev sprememb projektov tipa 21A.92 Upravičenost 21A.93 Vloga 21A.95 Male spremembe 21A.97 Velike spremembe 21A.101 Določitev veljavnih certifikacijskih specifikacij in zahtev glede varstva okolja 21A.103 Izdaja potrdila 21A.105 Vodenje evidenc 21A.107 Navodila za stalno plovnost 21A.109 Obveznosti in oznake EPA PODDEL E — DODATNI CERTIFIKATI TIPA 21A.111 Področje uporabe 21A.112 Upravičenost 21A.112B Dokazovanje sposobnosti 21A.113 Vloga za dodatni certifikat tipa 21A.114 Prikaz ustreznosti 21A.115 Izdaja dodatnega certifikata tipa 21A.116 Prenosljivost 21A.117 Spremembe tistega dela proizvoda, za katerega velja dodatni certifikat tipa 21A.118A Obveznosti in oznake EPA 21A.118B Trajanje in stalna veljavnost 21A.119 Priročniki 21A.120 Navodila za stalno plovnost PODDEL F — PROIZVODNJA BREZ ODOBRITVE PROIZVODNE ORGANIZACIJE 21A.121 Področje uporabe 21A.122 Upravičenost 21A.124 Vloga 21A.125 Izdaja izjave o soglasju 21A.125B Ugotovitve 21A.125C Trajanje in stalna veljavnost 21A.126 Sistem kontrole proizvodnje 21A.127 Testi: zrakoplovi 21A.128 Testi: motorji in propelerji 21A.129 Obveznosti proizvajalca 21A.130 Izjava o skladnosti PODDEL G — ODOBRITEV PROIZVODNE ORGANIZACIJE 21A.131 Področje uporabe 21A.133 Upravičenost 21A.134 Vloga 21A.135 Izdaja potrdila proizvodne organizacije 21A.139 Sistem kakovosti 21A.143 Predstavitev 21A.145 Zahteve za odobritev 21A.147 Spremembe v odobreni proizvodni organizaciji 21A.148 Spremembe lokacije 21A.149 Prenosljivost 21A.151 Pogoji odobritve 21A.153 Spremembe pogojev odobritve 21A.157 Preiskave 21A.158 Ugotovitve 21A.159 Trajanje in stalna veljavnost 21A.163 Ugodnosti 21A.165 Obveznosti nosilca PODDEL H — SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21A.171 Področje uporabe 21A.172 Upravičenost 21A.173 Razvrstitev 21A.174 Vloga 21A.175 Jezik 21A.177 Sprememba ali dopolnitev 21A.179 Prenosljivost in ponovna izdaja v državah članicah 21A.180 Inšpekcijski pregled 21A.181 Trajanje in stalna veljavnost 21A.182 Identifikacija zrakoplova 21A.183 Izdaja spričeval o plovnosti 21A.184 Izdaja spričeval o plovnosti z omejitvami 21A.185 Izdaja dovoljenj za letenje PODDEL I — SPRIČEVALA O HRUPU 21A.201 Področje uporabe 21A.203 Upravičenost 21A.204 Vloga 21A.205 Izdaja spričeval o hrupu 21A.207 Sprememba ali dopolnitev 21A.209 Prenosljivost in ponovna izdaja v državah članicah 21A.210 Inšpekcijski pregled 21A.211 Trajanje in stalna veljavnost PODDEL J — ODOBRITEV PROJEKTIVNE ORGANIZACIJE 21A.231 Področje uporabe 21A.233 Upravičenost 21A.234 Vloga 21A.235 Izdaja potrdila projektivne organizacije 21A.239 Kvaliteedi tagamise süsteem 21A.243 Podatki 21A.245 Zahteve za odobritev 21A.247 Spremembe v sistemu zagotavljanja projektov 21A.249 Prenosljivost 21A.251 Pogoji odobritve 21A.253 Spremembe pogojev odobritve 21A.257 Preiskave 21A.258 Ugotovitve 21A.259 Trajanje in stalna veljavnost 21A.263 Ugodnosti 21A.265 Obveznosti nosilca PODDEL K — DELI IN NAPRAVE 21A.301 Področje uporabe 21A.303 Izpolnjevanje ustreznih zahtev 21A.305 Odobritev delov in naprav 21A.307 Sprostitev delov in naprav za vgradnjo (PODDEL L — SE NE UPORABLJA) PODDEL M — POPRAVILA 21A.431 Področje uporabe 21A.432 Upravičenost 21A.432B Dokazovanje sposobnosti 21A.433 Načrt popravil 21A.435 Klasifikacija popravil 21A.437 Izdaja potrdila načrta popravil 21A.439 Proizvodnja delov za popravila 21A.441 Vključitev popravil 21A.443 Omejitve 21A.445 Nepopravljena škoda 21A.447 Vodenje evidenc 21A.449 Navodila za stalno plovnost 21A.451 Obveznosti in oznake EPA (PODDEL N — SE NE UPORABLJA) PODDEL O — DOVOLJENJA PO ODREDBAH O EVROPSKEM TEHNIČNEM STANDARDU 21A.601 Področje uporabe 21A.602A Upravičenost 21A.602B Dokazovanje sposobnosti 21A.603 Vloga 21A.604 Dovoljenje ETSO za pomožno pogonsko enoto (PPE) 21A.605 Zahteve glede podatkov 21A.606 Izdaja dovoljenja ETSO 21A.607 Ugodnosti dovoljenja ETSO 21A.608 Deklaracija o projektu in izvedbi (DPI) 21A.609 Obveznosti nosilcev dovoljenj ETSO 21A.610 Odobritev odstopanj 21A.611 Spremembe načrtov 21A.613 Vodenje evidenc 21A.615 Inšpekcijski pregled agencije 21A.619 Trajanje in stalna veljavnost 21A.621 Prenosljivost (PODDEL P — DOVOLJENJE ZA LETENJE) PODDEL Q — IDENTIFIKACIJA PROIZVODOV, DELOV IN NAPRAV 21A.801 Identifikacija proizvodov 21A.803 Ravnanje z identifikacijskimi podatki 21A.804 Identifikacija delov in naprav 21A.805 Identifikacija kritičnih delov 21A.807 Identifikacija artiklov ETSO ODDELEK B POSTOPKI ZA PRISTOJNE ORGANE PODDEL A — SPLOŠNE DOLOČBE 21B.5 Področje uporabe 21B.20 Obveznosti pristojnega organa 21B.25 Zahteve glede organizacije pristojnega organa 21B.30 Dokumentirani postopki 21B.35 Spremembe v organizaciji in postopkih 21B.40 Reševanje sporov 21B.45 Poročanje/koordinacija 21B.55 Vodenje evidenc 21B.60 Plovnostne zahteve PODDEL B — CERTIFIKATI TIPA IN CERTIFIKATI TIPA Z OMEJITVAMI (PODDEL C — SE NE UPORABLJA) PODDEL D — SPREMEMBE CERTIFIKATOV TIPA IN CERTIFIKATOV TIPA Z OMEJITVAMI PODDEL E — DODATNI CERTIFIKATI TIPA PODDEL F — PROIZVODNJA BREZ ODOBRITVE PROIZVODNE ORGANIZACIJE 21B.120 Preiskave 21B.130 Izdaja izjave o soglasju 21B.135 Ohranitev izjave o soglasju 21B.140 Sprememba izjave o soglasju 21B.143 Obvestilo o ugotovitvah 21B.145 Začasna razveljavitev in preklic izjave o soglasju 21B.150 Vodenje evidenc PODDEL G — ODOBRITEV PROIZVODNE ORGANIZACIJE 21B.220 Preiskave 21B.225 Obvestilo o ugotovitvah 21B.230 Izdaja potrdila 21B.235 Stalen nadzor 21B.240 Sprememba potrdila proizvodne organizacije 21B.245 Začasna razveljavitev in preklic potrdila proizvodne organizacije 21B.260 Vodenje evidenc PODDEL H — SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21B.320 Preiskave 21B.325 Izdaja spričeval o plovnosti 21B.330 Začasna razveljavitev in preklic spričevala o plovnosti 21B.345 Vodenje evidenc PODDEL I — SPRIČEVALA O HRUPU 21B.420 Preiskave 21B.425 Izdaja spričeval o hrupu 21B.430 Začasna razveljavitev in preklic spričeval o hrupu 21B.445 Vodenje evidenc PODDEL J — ODOBRITEV PROJEKTIVNE ORGANIZACIJE PODDEL K — DELI IN NAPRAVE (PODDEL L — SE NE UPORABLJA) PODDEL M — POPRAVILA (PODDEL N — SE NE UPORABLJA) PODDEL O — DOVOLJENJA PO ODREDBI O EVROPSKEM TEHNIČNEM STANDARDU (PODDEL P — DOVOLJENJE ZA LETENJE) PODDEL Q — IDENTIFIKACIJA PROIZVODOV, DELOV IN NAPRAV Dodatki — obrazci EASA

21.1 Splošno

Za namene tega dela „pristojni organ“ pomeni:

(a) za organizacije, ki imajo svoj sedež v državi članici, organ, ki ga določi navedena država članica, ali agencijo, če navedena država članica tako zahteva; ali

(b) za organizacije, ki svojega sedeža nimajo v državi članici, agencijo.

ODDELEK A

ZAHTEVE ZA PROSILCE IN PRIDOBLJENE PRAVICE IN OBVEZNOSTI

PODDEL A — SPLOŠNE DOLOČBE

21A.1 Področje uporabe

Ta oddelek določa splošne določbe, ki urejajo pravice in obveznosti prosilcev in nosilcev katerih koli spričeval, ki so bila ali bodo izdana v skladu s tem oddelkom.

21A.2 Delovanje oseb, ki niso prosilci za certifikat ali njegovi nosilci

Dejanja ali obveznosti, ki jih mora izvršiti nosilec ali prosilec za certifikat za proizvod, del ali napravo po tem oddelku, lahko v njegovem imenu izvrši katera koli druga fizična ali pravna oseba, če nosilec ali prosilec za ta certifikat lahko dokaže, da je s to drugo osebo sklenil dogovor, ki zagotavlja, da se obveznosti nosilca pravilno izvršujejo ali se bodo pravilno izvrševale.

21A.3 Napake, motnje v delovanju in okvare

(a) Sistem za zbiranje, pregled in analizo podatkov. Nosilec certifikata tipa, certifikata tipa z omejitvami, dodatnega certifikata tipa, dovoljenja ETSO, potrdila načrta velikih popravil ali kakršnega koli drugega ustreznega potrdila, za katerega se šteje, da je bilo izdano po tej uredbi, mora imeti vzpostavljen sistem za zbiranje, pregled in analizo poročil in informacij v zvezi z napakami, motnjami v delovanju in okvarami ali drugimi dogodki, ki povzročajo ali bi lahko povzročili negativne učinke na stalno plovnost proizvoda, dela ali naprave, za katero velja certifikat tipa, certifikat tipa z omejitvami, dodatni certifikat tipa, dovoljenje ETSO, potrdilo načrta velikih popravil ali kakršno koli drugo ustrezno potrdilo, za katero se šteje, da je bilo izdano po tej uredbi. Informacije o tem sistemu se dajo na voljo vsem znanim upravljavcem proizvoda, dela ali naprave in na zahtevo kateri koli osebi, pooblaščeni po drugih povezanih izvedbenih uredbah.

(b) Poročanje agenciji 1. Nosilec certifikata tipa, certifikata tipa z omejitvami, dodatnega certifikata tipa, dovoljenja ETSO, potrdila načrta velikega popravila ali kakršnega koli drugega ustreznega potrdila, za katerega se šteje, da je bilo izdano po tej uredbi, poroča agenciji o vseh njemu znanih napakah, motnjah v delovanju, okvarah in drugih dogodkih v zvezi s proizvodom, delom ali napravo, za katero velja certifikat tipa, certifikat tipa z omejitvami, dodatni certifikat tipa, dovoljenje ETSO, potrdilo načrta velikih popravil ali kakršno koli drugo ustrezno potrdilo, za katero se šteje, da je bilo izdano po tej uredbi, ki je povzročila ali bi lahko povzročila nevarne razmere. 2. Ta poročila se takoj, ko je mogoče, dajo v obliki in na način, ki ju določi agencija, v vsakem primeru pa jih je treba odposlati najpozneje 72 ur po ugotovitvi možnih nevarnih razmer, razen če tega ne preprečijo izredne razmere.

(c) Preiskava o sporočenih dogodkih 1. Kadar je dogodek, sporočen po odstavku (b) ali 21A.129(f)(2) ali 21A.165(f)(2), rezultat pomanjkljivosti v projektih ali izdelavi, bodisi nosilec certifikata tipa, certifikata tipa z omejitvami, dodatnega certifikata tipa, potrdila načrta velikega popravila, dovoljenja ETSO ali kakršnega koli drugega ustreznega potrdila, za katerega se šteje, da je bilo izdano po tej uredbi, bodisi po potrebi proizvajalec, razišče vzrok za pomanjkljivost in agencijo obvesti o rezultatih preiskave in kakršnih koli ukrepih, ki jih izvede ali predlaga za odpravo navedene pomanjkljivosti. 2. Če agencija ugotovi, da je za odpravo pomanjkljivosti treba ukrepati, mora bodisi nosilec certifikata tipa, certifikata tipa z omejitvami, dodatnega certifikata tipa, potrdila načrta velikega popravila, dovoljenja ETSO ali kakršnega koli drugega ustreznega potrdila, za katerega se šteje, da je bilo izdano po tej uredbi, bodisi po potrebi proizvajalec agenciji poslati ustrezne podatke.

21A.3B Plovnostne zahteve

(a) Plovnostna zahteva pomeni dokument, ki ga izda ali sprejme agencija in ki odreja ukrepe, ki jih je treba izvesti na zrakoplovu, da se ponovno doseže sprejemljiva raven varnosti, če dokazi kažejo, da bi bila v nasprotnem primeru raven varnosti tega zrakoplova ogrožena.

(b) Agencija izda plovnostno zahtevo, če: 1. ugotovi, da v zrakoplovu obstajajo nevarne razmere kot posledica pomanjkljivosti v zrakoplovu ali motorju, propelerju, delu ali napravi, vgrajeni v ta zrakoplov, in 2. je verjetno, da bo do takih razmer prišlo v drugih zrakoplovih.

(c) Če mora agencija izdati plovnostno zahtevo, da se popravijo nevarne razmere iz odstavka (b) ali zahteva inšpekcijski pregled, mora nosilec certifikata tipa, certifikata tipa z omejitvami, dodatnega certifikata tipa, potrdila načrta velikega popravila, dovoljenja ETSO ali kakršnega koli drugega ustreznega potrdila, za katero se šteje, da je bilo izdano po tej uredbi: 1. predlagati ustrezen korektivni ukrep ali zahtevane inšpekcijske preglede ali oboje ter podrobnosti o teh predlogih poslati agenciji v odobritev; 2. potem ko agencija odobri predloge iz pododstavka (1), dati na voljo vsem znanim upravljavcem ali lastnikom proizvoda, dela ali naprave in na zahtevo katerikoli osebi, od katere se zahteva, da upošteva plovnostno zahtevo, ustrezne opisne podatke in izvedbena navodila.

(d) Plovnostna zahteva vsebuje vsaj naslednje informacije: 1. opredelitev nevarnih razmer, 2. opredelitev prizadetega zrakoplova, 3. zahtevan(-e) ukrep(-e), 4. rok za izvedbo zahtevanega(-ih) ukrepa(-ov), 5. datum začetka veljavnosti.

21A.4 Usklajevanje projektiranja in proizvodnje

Vsak nosilec certifikata tipa z omejitvami, dodatnega certifikata tipa. dovoljenja ETSO, potrdila spremembe projekta tipa ali potrdila načrta velikega popravila mora po potrebi sodelovati s proizvodno organizacijo, da se zagotovi:

(a) zadovoljivo usklajevanje projektiranja in proizvodnje, zahtevano v 21A.122 ali 21A.133 ali 21A.165(c)(2), kakor je ustrezno; ter

(b) pravilna podpora stalni plovnosti proizvoda, dela ali naprave.

PODDEL B — CERTIFIKATI TIPA IN CERTIFIKATI TIPA Z OMEJITVAMI

21A.11 Področje uporabe

Ta poddel določa postopke za izdajo certifikatov tipa za proizvode in certifikatov tipa z omejitvami za zrakoplove ter določa pravice in obveznosti prosilcev za te certifikate in njihovih nosilcev.

21A.13 Upravičenost

Vsaka fizična in pravna oseba, ki je dokazala ali je v postopku dokazovanja svoje sposobnosti v skladu z 21A.14, je upravičena zaprositi za certifikat tipaali certifikat tipa z omejitvami po pogojih iz tega poddela.

21A.14 Dokazovanje sposobnosti

(a) Vsaka organizacija, ki prosi za certifikat tipa ali certifikat tipa z omejitvami, mora dokazati svojo sposobnost s tem, da ima potrdilo projektivne organizacije, ki ga izda agencija v skladu s poddelom J.

(b) Z odstopanjem od odstavka (a) lahko prosilec po alternativnem postopku za dokaz svoje sposobnosti zaprosi za soglasje agencije za uporabo postopkov, ki določajo posebno projektivno prakso, vire in zaporedje dejavnosti, potrebnih za upoštevanje tega dela, če je proizvod eno od naslednjega: 1. zelo lahko letalo ali rotoplan, jadralno letalo ali jadralno letalo s pogonom, balon, toplozračna zračna ladja; ali 2. majhno letalo, ki ima vse od sledečih elementov: (i) en batni motor, z naravnim vsesavanjem, katerega največja skupna vzletna moč (MTOP) ne presega 250 konjskih moči, (ii) konvencionalna konfiguracija, (iii) konvencionalni materiali in konstrukcija, (iv) poleti po pravilih vizualnega letenja, ne v razmerah zaledenitve, (v) največ 4 sedeži, vključno s pilotovim, ter omejitev največje skupne vzletne mase na 3 000 funtov (1 361 kg), (vi) kabina, ki ni pod pritiskom, (vii) komande brez servo podpore, (viii) osnovni akrobatski poleti, omejeni na + 6/-3g; ali 3. batni motor; ali 4. motor ali propeler s certifikatom tipa po veljavni plovnostni kodi za jadralna letala s pogonom; ali 5. propeler s stalnim ali spremenljivim korakom.

21A.15 Vloga

(a) Vloga za certifikat tipa ali certifikat tipa z omejitvami se vloži v obliki in na način, ki ju določi agencija.

(b) Vlogi za certifikat tipa ali certifikat tipa z omejitvami za zrakoplove je treba priložiti tridimenzionalen načrt tega zrakoplova in predhodne osnovne podatke, vključno s predlaganimi obratovalnimi karakteristikami in omejitvami.

(c) Vlogi za certifikat tipa za motor ali propeler je treba priložiti splošen konstrukcijski načrt, opis konstrukcijskih značilnosti, obratovalne karakteristike in predlagane obratovalne omejitve motorja ali propelerja.

21A.16A Plovnostne kode

V skladu s členom 14 osnovne uredbe agencija izda plovnostne kode kot standardno sredstvo, ki prikazujejo ujemanje proizvodov, delov in naprav s temeljnimi zahtevami Priloge I k osnovni uredbi. Te kode so dovolj podrobne in specifične, da prosilcem predstavijo pogoje za izdajo certifikatov.

21A.16B Posebni pogoji

(a) Agencija za proizvod predpiše posebne podrobne tehnične specifikacije, tako imenovane posebne pogoje, če zadevne plovnostne kode ne vsebujejo primernih ali ustreznih varnostnih standardov za proizvod, ker: 1. ima proizvod nove ali neobičajne lastnosti v zvezi s konstrukcijsko prakso, na kateri temeljijo veljavne plovnostne kode; ali 2. je nameravana raba proizvoda nekonvencionalna; ali 3. so izkušnje z drugimi podobnimi proizvodi v uporabi ali proizvodi, ki imajo podobne konstrukcijske lastnosti, pokazale, da bi lahko nastopile nevarne okoliščine.

(b) Posebni pogoji vključujejo takšne varnostne standarde, kakor jih agencija šteje za potrebne za uvedbo ravni varnosti, enakovredne tisti iz veljavnih plovnostnih kod.

21A.17 Osnova za izdajo certifikata tipa

(a) Osnovo za izdajo certifikata tipa, ki jo je treba objaviti za izdajo certifikata tipa ali certifikata tipa z omejitvami sestavljajo: 1. Veljavna plovnostna koda, ki jo je določila agencija in je veljavna na dan vložitve vloge za certifikat, razen če: (i) agencija ne določi drugače; ali (ii) se prosilec ne odloči za izpolnjevanje pozneje veljavnih sprememb ali to ni zahtevano v odstavkih (c) in (d). 2. Vsi posebni pogoji, prdpisani v skladu z 21 A. 16B(a).

(b) Vloga za certifikat tipa za velika letala in velike rotoplane velja pet let, vloga za vsa druge certifikate tipa pa tri leta, razen če prosilec v času vložitve vloge ne dokaže, da je za njegov proizvod potrebno daljše obdobje za projektiranje, razvoj in testiranje ter agencija to daljše obdobje odobri.

(c) Če certifikat tipa ni bil izdan ali je jasno, da ne bo izdan v roku iz odstavka (b), lahko prosilec: 1. vloži novo vlogo za certifikat tipa in upošteva vse določbe iz odstavka (a), ki veljajo za prvotno vlogo; ali 2. zaprosi za podaljšanje prvotne vloge in upošteva veljavno plovnostno kodo, ki je bila veljavna na datum, ki ga izbere prosilec, ki pa ni predhoden datumu izdaje certifikata tipa, s časovno omejitvijo, določeno po odstavku (b) za prvotno vlogo.

(d) Če se prosilec odloči, da bo upošteval spremembo plovnostne kode, ki velja po predložitvi vloge za certifikat tipa, mora upoštevati tudi vse druge spremembe, ki jih agencija šteje za neposredno povezane.

21A.18 Določitev veljavnih zahtev glede varstva okolja in certifikacijskih specifikacij

(a) Zahteve glede hrupa, ki se uporabljajo za izdajo certifikata tipa za zrakoplov, so predpisane v skladu z določbami Poglavja 1 Priloge 16, Zvezek I, Del II k Čikaški konvenciji in: 1. za podzvočna letala v Zvezku I, Del II, Poglavja 2, 3 in 4, kakor je ustrezno; 2. za propelerska letala v Zvezku I, Del II, Poglavja 3, 4, 5, 6 in 10, kakor je ustrezno; 3. za helikopterje v Zvezku I, Del II, Poglavji 8 in 11, kakor je ustrezno; 4. za nadzvočna letala v Zvezku I, Del II, Poglavje 12, kakor je ustrezno.

(b) Zahteve glede emisij, ki se uporabljajo za izdajo certifikata tipa za zrakoplov in motor, so predpisane v Prilogi 16 k Čikaški konvenciji: 1. za preprečevanje namernega izpuščanja goriva v Zvezku II; Del II, Poglavje 2; 2. za emisije turboreaktivnih in turboventilatorskih motorjev, namenjenih samo za pogon pri podzvočnih hitrostih, v Zvezku II, Del II, Poglavje 2; in 3. za emisije turboreaktivnih in turboventilatorskih motorjev, namenjenih samo za pogon pri nadzvočnih hitrostih, v Zvezku II, Del II, Poglavje 3.

(c) Agencija v skladu s členom 14 osnovne uredbe izda certifikacijske specifikacije in tako zagotovi sprejemljive načine za dokazovanje skladnosti z zahtevami glede hrupa in emisij iz odstavkov (a) ali (b).

21A.19 Spremembe, zaradi katerih je potreben nov certifikat tipa

Vsaka fizična ali pravna oseba, ki predlaga spremembo proizvoda, mora zaprositi za nov certifikat tipa, če agencija meni, da je sprememba konstrukcije, moči, potiska ali mase tako velika, da je potrebna tehtna preiskava skladnosti z veljavno osnovo za izdajo certifikata tipa.

21A.20 Izpolnjevanje zahtev glede osnove za certifikacijo tipa in varstva okolja

(a) Prosilec za certifikat tipa ali certifikat tipa z omejitvami dokaže skladnost z veljavno osnovo za certifikacijo tipa in zahtevami glede varstva okolja ter agenciji predstavi načine, s katerimi je bila ta skladnost prikazana.

(b) Prosilec da izjavo, da je dokazal skladnost z vsemi veljavnimi osnovami za certifikacijo tipa in zahtevami glede varstva okolja.

(c) Če ima prosilec ustrezno potrdilo projektivne organizacije, se izjava iz odstavka (b) da v skladu z določbami Poddela J.

21A.21 Izdaja certifikata tipa

Prosilec je upravičen, da mu agencija izda certifikat tipa za proizvod, potem ko:

(a) dokaže svojo sposobnost v skladu z 21A.14;

(b) predloži izjavo iz 21A.20(b); in

(c) je dokazano, da: 1. proizvod, ki naj bi se certificiral, ustreza veljavni osnovi certifikacijo tipa in zahtevam glede varstva okolja, opredeljenim v skladu z 21A.17 in 21A.18; 2. se vse neizpolnjene določbe o plovnosti kompenzirajo z dejavniki, ki zagotavljajo enakovredno raven varnosti; 3. ni zaradi nobene značilnosti ali lastnosti nevaren za uporabe, za katere se zahteva certifikacija; in 4. je prosilec za certifikat tipa izrecno izjavil, da je pripravljen ravnati v skladu z 21A.44.

(d) Pri certifikatu tipa za zrakoplov je bil za motor ali propeler ali oba, če sta vgrajena v zrakoplov, certifikat tipa izdan ali opredeljen v skladu s to uredbo.

21A.23 Izdaja certifikata tipa z omejitvami

(a) Za zrakoplov, ki ne ustreza določbam v 21A.21(c), je prosilec upravičen od agencije dobiti certifikat tipa z omejitvami, potem ko: 1. se uskladi z ustrezno osnovo za certifikacijo tipa z omejitvami, ki jo določi agencija in zagotavlja ustrezno varnost glede na nameravano uporabo zrakoplova, ter z veljavnimi zahtevami glede varstva okolja; 2. izrecno izjavi, da je pripravljen ravnati v skladu z 21A.44.

(b) Za v zrakoplov vgrajen motor ali propeler ali oba: 1. mora biti izdan ali opredeljen certifikat tipa v skladu s to uredbo; ali 2. je bilo dokazano, da sta v skladu s certifikacijskimi specifikacijami, potrebnimi za zagotovitev varnega letenja zrakoplova.

21A.31 Projekt tipa

(a) Projekt tipa sestavljajo: 1. načrti in specifikacije ter seznami teh načrtov in specifikacij, potrebnih za določitev konfiguracije in projektnih lastnosti proizvoda, ki dokazujejo, da proizvod ustreza veljavni osnovi za certifikacijo tipa in zahtevam glede varstva okolja; 2. informacije o materialih in procesih ter metodah za proizvodnjo in montažo proizvoda, potrebnih za zagotovitev skladnosti proizvoda; 3. potrjen oddelek v navodilih za stalno plovnost o omejitvah glede plovnosti, kakor ga opredeljuje veljavna plovnostna koda; in 4. katerikoli drugi podatki, ki so potrebni, da s primerjavo omogočajo določitev plovnosti, značilnosti hrupa, izpust goriva in izpušne emisije (če je primerno) poznejših proizvodov istega tipa.

(b) Vsak projekt tipa mora biti ustrezno označen.

21A.33 Preiskave in testiranje

(a) Prosilec izvede vse preglede in testiranja, potrebna za dokazovanje skladnosti z veljavno osnovo za certifikacijo tipa in zahtevami glede varstva okolja.

(b) Pred izvedbo posameznega testa, zahtevanega v odstavku (a), prosilec določi: 1. za testni primerek: (i) da so materiali in postopki ustrezno v skladu s specifikacijami za predlagani projekt tipa; (ii) da so deli proizvoda ustrezno v skladu z načrti za predlagani projekt tipa; (iii) da so proizvodni procesi, konstrukcija in montaža ustrezno v skladu s tistimi iz projekta tipa; in 2. da je oprema za testiranje in vsa merilna oprema, uporabljena pri testiranju, ustrezna za testiranje in ustrezno kalibrirana.

(c) Prosilec agenciji dovoli, da opravi kakršne koli preiskave, potrebne za preverjanje skladnosti z odstavkom (b).

(d) Prosilec agenciji dovoli, da pregleda vsa poročila in opravi kakršen koli inšpekcijski pregled ter da izvede ali je navzoča na katerem koli testnem letu in testu na zemlji, potrebnem za preverjanje veljavnosti izjave o skladnosti, ki jo prosilec predloži po 21A.20(b), in da ugotovi, da proizvod zaradi nobene značilnosti ali lastnosti ni nevaren za uporabe, za katere se zahteva certifikacija.

(e) Za testiranja, ki jih agencija opravi ali je pri njih navzoča po odstavku (d): 1. prosilec agenciji predloži izjavo o skladnosti z odstavkom (b); in 2. v času od dokazovanja skladnosti z odstavkom (b) do predložitve agenciji v testiranje na proizvodu, delu ali napravi ni dovoljeno narediti nobene spremembe, povezane s testiranjem, ki bi vplivala na izjavo o skladnosti.

21A.35 Testni leti

(a) Testiranje letenja zaradi pridobitve certifikata tipa se opravi v skladu s pogoji za takšna testiranja letenja, ki jih določi agencija.

(b) Prosilec opravi vse testne lete, ki jih agencija šteje za potrebne: 1. da ugotovi skladnost z veljavnimi zahtevami glede osnove za certifikacijo tipa in varstva okolja; in 2. da za zrakoplove, ki naj bi se certificirali po tem oddelku, razen jadralnih letal in jadralnih letal s pogonom ter razen letal z največjo vzletno maso (MTOM) 2 722 kg ali manj, ugotovi, ali obstaja sprejemljivo zagotovilo, da so zrakoplov, njegovi deli in naprave zanesljivi in da pravilno delujejo.

(c) (Rezervirano)

(d) (Rezervirano)

(e) (Rezervirano)

(f) Testni leti, predpisani v pododstavku (b)(2), vključujejo: 1. za zrakoplove z vgrajenimi turbinskimi motorji tipa, ki predhodno še ni bil uporabljen v certificiranem tipu zrakoplova, vsaj 300 ur obratovanja z vsemi motorji, ki so v skladu s certifikatom tipa; in 2. za vse druge zrakoplove vsaj 150 ur obratovanja.

21A.41 Certifikat tipa

Za certifikat tipa in certifikat tipa z omejitvami se šteje, da vključujeta projekt tipa, obratovalne omejitve, listo podatkov certifikata tipa za plovnost in emisije, veljavno osnovo za certifikacijo tipa in zahteve glede varstva okolja, s katerimi agencija beleži skladnost, ter vse druge pogoje ali omejitve, predpisane za proizvod v veljavnih certifikacijskih specifikacijah in zahtevah glede varstva okolja. Certifikat tipa in certifikat tipa z omejitvami za zrakoplove poleg tega vključujeta tudi listo podatkov certifikata tipa za hrup. Lista podatkov certifikata tipa za motor vključuje zapis o skladnosti glede emisij.

21A.44 Obveznosti nosilca

Vsak nosilec certifikata tipa ali certifikata tipa z omejitvami mora:

(a) sprejeti vse obveznosti, določene v 21A.3, 21A.3B, 21A.4, 21A.55, 21A.57 in 21A.61; in v ta namen še naprej izpolnjevati zahteve za upravičenost po 21A.14; ter

(b) opredeliti oznake v skladu s poddelom Q.

21A.47 Prenosljivost

Certifikat tipa ali certifikat tipa z omejitvami se lahko prenese samo na fizično ali pravno osebo, ki je sposobna prevzeti obveznosti po 21A.44 in je v ta namen dokazala svojo sposobnost po merilih iz 21A.14.

21A.51 Trajanje in stalna veljavnost

(a) Certifikat tipa ali certifikat tipa z omejitvamise izdata za neomejen čas. Veljavna ostaneta pod pogojem, da: 1. nosilec izpolnjuje pogoje iz tega dela; in 2. se certifikat ne odpove ali prekliče po veljavnih upravnih postopkih, ki jih uvede agencija.

(b) Ob odpovedi ali preklicu je treba certifikat tipa ali certifikat tipa z omejitvami vrniti agenciji.

21A.55 Vodenje evidenc

Vse pomembne projektne informacije, načrte in poročila o testiranjih, vključno z dokumentacijo o pregledih za testiran proizvod, hrani nosilec certifikata tipa ali certifikata tipa z omejitvami tako, da so na voljo agenciji in da je mogoče zagotoviti informacije, potrebne za zagotavljanje stalne plovnosti in skladnosti z veljavnimi zahtevami glede varstva okolja za proizvod.

21A.57 Priročniki

Nosilec certifikata tipa ali certifikata tipa z omejitvami izdela, vzdržuje in ažurira izvirnike priročnikov, ki jih zahteva veljavna osnova za certifikacijo tipa in zahteve glede varstva okolja za proizvod, ter agenciji na zahtevo zagotovi njihove kopije.

21A.61 Navodila za stalno plovnost

(a) Nosilec certifikata tipa ali certifikata tipa z omejitvami vsakemu znanemu lastniku enega zrakoplova ali več zrakoplovov, motorja ali propelerja ob dobavi ali ob izdaji prvega spričevala o plovnosti za zadevni zrakoplov, kar koli se zgodi pozneje, dostavi vsaj en komplet popolnih navodil za stalno plovnost, ki vsebujejo opisne podatke in navodila za realizacijo, pripravljena v skladu z veljavno osnovo za certifikacijo tipa, ter nato na zahtevo da ta navodila na voljo katerikoli osebi, ki mora izpolnjevati katerikoli pogoj iz teh navodil. Nekateri priročniki ali del navodil za stalno plovnost, ki obravnavajo obnovo ali druge oblike velikih vzdrževalnih del, se lahko dajo na voljo šele pozneje, ko je proizvod že dan v obratovanje, vendar pa morajo biti na voljo, preden katerikoli proizvod doseže ustrezno starost ali ure/cikluse letenja.

(b) Poleg tega se vsem znanim upravljavcem proizvoda in na zahtevo vsem osebam, ki morajo izpolnjevati katero koli navodilo, dajo na voljo spremembe navodil za stalno plovnost. Agenciji se pošlje program, ki prikazuje, kako se razdeljujejo spremembe navodil za stalno plovnost.

(PODDEL C — SE NE UPORABLJA)

PODDEL D — SPREMEMBE CERTIFIKATOV TIPA IN CERTIFIKATOV TIPA Z OMEJITVAMI

21A.90 Področje uporabe

Ta poddel določa postopke za odobritev sprememb projektov tipa in certifikatov tipa ter določa pravice in obveznosti prosilcev za te odobritve in njihovih nosilcev. V tem poddelu sklicevanja na certifikate tipa vključujejo certifikat tipa in certifikat tipa z omejitvami.

21A.91 Razvrstitev sprememb projektov tipa

Spremembe projektov tipa so razvrščene na male in velike. „Mala sprememba“ je sprememba, ki nima znatnega učinka na maso, ravnotežje, trdnost strukture, zanesljivost, obratovalne značilnosti, hrup, izpust goriva, izpušne emisije ali druge značilnosti, ki vplivajo na plovnost proizvoda. Brez poseganja v 21A.19 so po tem poddelu vse druge spremembe „velike spremembe“. Velike in male spremembe morajo biti odobrene v skladu z 21A.95 ali 21A.97 in ustrezno označene.

21A.92 Upravičenost

(a) Samo nosilec certifikata tipa lahko zaprosi za odobritev velike spremembe projekta tipa po tem poddelu, vsi drugi prosilci za veliko spremembo projekta tipa pa morajo zanjo zaprositi po poddelu E.

(b) Katera koli fizična ali pravna oseba lahko zaprosi za odobritev male spremembe projekta tipa po tem poddelu.

21A.93 Vloga

Vloga za odobritev spremembe projekta tipa se vloži v obliki in na način, ki ju določi agencija, ter vključuje:

(a) opis spremembe, ki opredeljuje: 1. vse dele projekta tipa in potrjene priročnike, na katere vpliva sprememba; ter 2. certifikacijske specifikacije in zahteve glede varstva okolja, ki jih v skladu z 21A.101 upošteva projektirana sprememba;

(b) opredelitev katerih koli preiskav, ki so potrebne za dokazovanje skladnosti spremenjenega proizvoda z veljavnimi certifikacijskimi specifikacijami in zahtevami glede varstva okolja.

21A.95 Male spremembe

Male spremembe v projektu tipa razvrsti in odobri:

(a) agencija; ali

(b) katera koli ustrezno potrjena projektna organizacija po postopku, dogovorjenem z agencijo.

21A.97 Velike spremembe

(a) Prosilec za odobritev velike spremembe: 1. agenciji predloži dokazne podatke z vsemi potrebnimi opisnimi podatki za vključitev v projekt tipa; 2. dokaže, da spremenjeni proizvod izpolnjuje veljavne certifikacijske specifikacije in zahteve glede varstva okolja, kakor je določeno v 21A.101; 3. da izjavo, da je dokazal skladnost z veljavno osnovo za certifikacijo tipa in zahtevami glede varstva okolja ter da bo agenciji dostavil osnovo, na kateri temelji ta izjava; in 4. če ima prosilec ustrezno potrdilo projektivne organizacije, da izjavo iz pododstavka (a)(3) v skladu z določbami iz poddela J; 5. se ravna po 21A.33 in po potrebi 21A.35.

(b) Odobritev velike spremembe v projektu tipa je omejena na tisto(-e) specifično(-e) konfiguracijo(-e) v projektu tipa, ki je(so) spremenjena(-e).

21A.101 Določitev certifikacijskih specifikacij in zahtev glede varstva okolja

(a) Prosilec za spremembo certifikata tipa dokaže, da je spremenjeni proizvod v skladu s plovnostno kodo, ki se uporablja za spremenjeni proizvod in ki velja na dan vložitve vloge za spremembo, in z veljavnimi zahtevami glede varstva okolja, določenimi v 21A.18.

(b) Z odstopanjem od odstavka (a) lahko prosilec dokaže, da je spremenjeni proizvod v skladu s predhodno spremembo plovnostne kode, opredeljene v odstavku (a), in katero koli drugo certifikacijsko specifikacijo, ki jo agencija šteje za neposredno povezano. Vendar pa predhodno spremenjena plovnostna koda ne more biti predhodna ustrezni plovnostni kodi, na katero se certifikat tipa sklicuje. Prosilec lahko dokazuje skladnost s predhodno spremembo plovnostne kode za kar koli od naslednjega: 1. spremembo, ki je agencija ne šteje za pomembno. Pri odločanju o tem, ali je neka sprememba pomembna, agencija upošteva spremembo v kontekstu vseh prejšnjih pomembnih sprememb projekta in povezanih revizij veljavnih certifikacijskih specifikacij, vključenih v certifikat tipa za proizvod. Spremembe, ki izpolnjujejo eno od naslednjih meril, se avtomatsko štejejo za pomembne: (i) Splošna konfiguracija ali načela konstruiranja niso ohranjena. (ii) Podmene, uporabljene za certifikacijo proizvoda, ki naj bi se spremenil, niso več veljavne; 2. Vsako področje, sistem, del ali naprava, za katere agencija šteje, da sprememba nanje ne vpliva. 3. Vsako področje, sistem, del ali naprava, na katere vpliva sprememba, za katere agencija šteje, da njihovo ujemanje s plovnostno kodo, opisano v odstavku (a), ne bi pomembno prispevalo k ravni varnosti spremenjenega proizvoda ali ne bi bilo smiselno.

(c) Prosilec za spremembo na zrakoplovu (razen na rotoplanu) z največjo maso2 722 kg (6 000 lb.) ali manj ali na ne-turbinskem rotoplanu z največjo maso 1 361 kg (3 000 lbs.) ali manj lahko prikaže, da se spremenjeni proizvod ujema z osnovo za certifikacijo tipa, na katero se certifikat tipa sklicuje. Če pa agencija meni, da je sprememba na nekem področju pomembna, lahko določi skladnost s spremembo osnove za certifikacijo tipa, na katero se certifikat tipa sklicuje in ki je veljavna na dan vložitve vloge, ter katero koli certifikacijsko specifikacijo, ki jo agencija šteje za neposredno povezano, razen če agencija meni, da skladnost s tisto spremembo ali certifikacijsko specifikacijo ne bi pomembno prispevala k ravni varnosti spremenjenega proizvoda ali ne bi bila smiselna.

(d) Če agencija meni, da plovnostna koda, ki velja na dan vloge za spremembo, ne zagotavlja ustreznih standardov v zvezi s predlagano spremembo, mora prosilec izpolniti tudi vse posebne pogoje ter spremembe teh posebnih pogojev, predpisane po določbah v 21A.16B, da zagotovi raven varnosti, ki je enakovredna tisti, ki je določena v plovnostni kodi, ki velja na dan vložitve vloge za spremembo.

(e) Vloga za spremembo certifikata tipa za velike zrakoplove in velike rotoplane velja pet let, vloga za spremembo katerega koli drugega certifikata tipa pa velja tri leta. Če sprememba ni odobrena ali je jasno, da ne bo odobrena v roku, določenem s tem pododstavkom, lahko prosilec: 1. vloži novo vlogo za spremembo certifikata tipa in upošteva vse določbe iz odstavka (a), ki veljajo za prvotno vlogo za spremembo; ali 2. zaprosi za podaljšanje prvotne vloge in upošteva določbe odstavka (a) za veljaven datum vloge, ki ga izbere prosilec, ki pa ni predhoden datumu odobritve spremembe, s časovno omejitvijo, določeno po tem pododstavku za prvotno vlogo za spremembo.

21A.103 Izdaja potrdila

(a) Prosilec ima pravico, da agencija odobri veliko spremembo projekta tipa, potem ko: 1. predloži izjavo iz 21A.97(a)(3); in 2. je dokazano, da: (i) spremenjeni proizvod izpolnjuje veljavne certifikacijske specifikacije in zahteve glede varstva okolja, kakor je določeno v 21A.101; (ii) se vse neizpolnjene določbe o plovnosti kompenzirajo z dejavniki, ki zagotavljajo enakovredno raven varnosti; in (iii) proizvod zaradi nobene značilnosti ali lastnosti ni nevaren za uporabe, za katere se zahteva izdaja potrdila.

(b) Mala sprememba projekta tipa se odobri samo v skladu z 21A.95, če se dokaže, da spremenjeni proizvod izpolnjuje veljavne certifikacijske specifikacije, kakor je določeno v 21A.101.

21A.105 Vodenje evidenc

Za vsako spremembo vse pomembne projektne informacije, načrte in poročila o testiranjih, vključno z dokumentacijo o pregledih za testiran spremenjeni proizvod, hrani prosilec tako, da so na voljo agenciji in da je mogoče zagotoviti informacije, potrebne za zagotavljanje stalne plovnosti in skladnosti z veljavnimi zahtevami glede varstva okolja za spremenjeni proizvod.

21A.107 Navodila za stalno plovnost

(a) Nosilec potrdila male spremembe projekta tipa nudi vsaj en komplet povezanih variant, če obstajajo, v navodilih za stalno plovnost proizvoda, na katerem se izvede mala sprememba, pripravljenih v skladu z veljavno osnovo za certifikacijo tipa, vsem znanim lastnikom enega ali več zrakoplovov, motorjev ali propelerjev z izvedeno malo spremembo ob njihovi dobavi ali ob izdaji prvega spričevala o plovnosti zadevnega zrakoplova, kar koli se zgodi pozneje, in nato na zahtevo dajo te variante navodil na voljo kateri koli drugi osebi, od katere se zahteva izpolnjevanje katere koli določbe v teh navodilih.

(b) Poleg tega se vsem znanim upravljavcem proizvoda z izvedeno malo spremembo in na zahtevo vsem osebam, ki morajo izpolnjevati katero koli od teh navodil, dajo na voljo spremembe teh variant navodil za stalno plovnost.

21A.109 Obveznosti in oznake EPA

Nosilec potrdila male spremembe projekta tipa mora:

(a) prevzeti obveznosti iz 21A.4, 21A.105 in 21A.107; ter

(b) opredeliti oznake, vključno s črkami EPA (v nadaljnjem besedilu „Evropska odobritev delov“), v skladu z 21A.804(a).

PODDEL E — DODATNI CERTIFIKATI TIPA

21A.111 Področje uporabe

Ta poddel določa postopke za odobritev velike spremembe projektov tipa po postopkih za dodatne certifikate tipa ter določa pravice in obveznosti prosilcev za te odobritve in njihovih nosilcev.

21A.112 Upravičenost

Vsaka fizična ali pravna oseba („organizacija“), ki je dokazala ali je v postopku dokazovanja svoje sposobnosti v skladu z 21A.112B, je upravičena zaprositi za dodatni certifikat tipa po pogojih iz tega poddela.

21A.112B Dokazovanje sposobnosti

(a) Vsaka organizacija, ki zaprosi za dodatni certifikat tipa, mora dokazati svojo sposobnost s tem, da ima potrdilo projektivne organizacije, ki ga izda agencija v skladu s poddelom J.

(b) Z odstopanjem od odstavka (a) lahko prosilec po alternativnem postopku za dokaz svoje sposobnosti zaprosi za soglasje agencije za uporabo postopkov, ki določajo posebno projektivno prakso, vire in zaporedje dejavnosti, potrebnih za upoštevanje tega poddela.

21A.113 Vloga za dodatni certifikat tipa

(a) Vloga za dodatni certifikat tipa se vloži v obliki in na način, ki ju določi agencija.

(b) Vloga za dodatni certifikat tipa vključuje opise in opredelitve, zahtevane v 21A.93. Poleg tega mora taka vloga vključevati dokazilo o ustreznosti informacij, na katerih temeljijo te opredelitve, bodisi na podlagi prosilčevih lastnih virov bodisi po dogovoru z nosilcem certifikat tipa.

21A.114 Prikaz ustreznosti

Vsak prosilec za dodatni certifikat tipa mora izpolnjevati 21A.97.

21A.115 Izdaja dodatnega certifikata tipa

Prosilec je upravičen, da mu agencija izda dodatni certifikat tipa, potem ko:

(a) se ravna po 21A.103(a);

(b) dokaže svojo sposobnost v skladu z 21A.112B;

(c) če je po 21A.113(b) prosilec sklenil dogovor z nosilcem certifikata tipa, 1. je nosilec certifikata tipa sporočil, da nima tehničnih pripomb na informacije, podane po 21A.93, in 2. nosilec certifikata tipa soglaša, da bo sodeloval z nosilcem dodatnega certifikata tipa, da se zagotovi izpolnjevanje vseh obveznosti za stalno plovnost spremenjenega proizvoda z izpolnjevanjem 21A.44 in 21A.118A.

21A.116 Prenosljivost

Dodatni certifikat tipa se prenese samo na fizično ali pravno osebo, ki je sposobna prevzeti obveznosti iz 21A.118A in je v ta namen dokazala svojo sposobnost po merilih iz 21A.112B.

21A.117 Spremembe tistega dela proizvoda, za katerega velja dodatni certifikat tipa

(a) Male spremembe tistega dela proizvoda, za katerega velja dodatni certifikat tipa, se lahko razvrstijo in odobrijo v skladu s poddelom D.

(b) Vsako veliko spremembo tistega dela proizvoda, za katerega velja dodatni certifikat tipa, je treba odobriti kot poseben dodatni certifikat tipa v skladu s tem poddelom.

(c) Z odstopanjem od odstavka (b) se velika sprememba tistega dela proizvoda, za katerega velja dodatni certifikat tipa, ki ga predloži sam nosilec dodatnega certifikat tipa, odobri kot sprememba obstoječega dodatnega certifikata tipa.

21A.118A Obveznosti in oznake EPA

Vsak imetnik dodatnega certifikata tipa mora:

(a) prevzeti obveznosti: 1. določene v 21A.3, 21A.3B, 21A.4, 21A.105, 21A.119 in 21A.120; 2. so implicitno zajete v sodelovanju z nosilcem certifikata tipa pod 21A.115(c)(2), in v ta namen še naprej izpolnjevati merila iz 21A.112B;

(b) opredeliti oznake, vključno s črkami EPA, v skladu z 21A.804(a).

21A.118B Trajanje in stalna veljavnost

(a) Dodatni certifikat tipa se izda za neomejen čas. Veljaven ostane pod pogojem, da: 1. nosilec izpolnjuje pogoje iz tega dela; in 2. certifikat ni odpovedan ali preklican po veljavnih upravnih postopkih, ki jih uvede agencija.

(b) Ob odpovedi ali preklicu je treba dodatni certifikat tipa vrniti agenciji.

21A.119 Priročniki

Imetnik dodatnega certifikat tipa izdela, vzdržuje in ažurira izvirnike variant v priročnikih, ki jih zahteva veljavna osnova za certifikacijo tipa in zahteve glede varstva okolja za proizvod, potrebne za pokrivanje sprememb, uvedenih z dodatnim certifikatom tipa, ter agenciji na zahtevo zagotovi kopije teh priročnikov.

21A.120 Navodila za stalno plovnost

(a) Nosilec dodatnega certifikata tipa za zrakoplov, motor ali propeler dostavi vsaj en komplet s tem povezanih variant navodil za stalno plovnost, pripravljenih v skladu z veljavno osnovo za certifikacijo tipa, vsakemu znanemu lastniku enega ali več zrakoplovov, motorjev ali propelerjev, ki vključujejo elemente dodatnega certifikata tipa, ob dobavi ali izdaji prvega spričevala o plovnosti za zadevni zrakoplov, kar koli se zgodi pozneje, nato pa te variante navodil na zahtevo zagotovi katerikoli drugi osebi, od katere se zahteva izpolnjevanje katerega koli pogoja teh navodil. Nekateri priročniki ali del variant navodil za stalno plovnost, ki obravnavajo obnovo ali druge oblike velikih vzdrževalnih del, se lahko dajo na voljo šele potem, ko je proizvod že dan v obratovanje, vendar pa morajo biti na voljo, preden kateri koli proizvod doseže ustrezno starost ali ure/cikluse letenja.

(b) Poleg tega se vsem znanim upravljavcem proizvoda, ki vključuje elemente dodatnega certifikata tipa, in na zahtevo vsem osebam, ki morajo izpolnjevati katero koli od teh navodil, dajo na voljo spremembe teh variant navodil za stalno plovnost. agenciji se pošlje program, ki prikazuje, kako se razdeljujejo spremembe variacij navodil za stalno plovnost.

PODDEL F — PROIZVODNJA BREZ ODOBRITVE PROIZVODNE ORGANIZACIJE

21A.121 Področje uporabe

(a) Ta poddel določa postopek za dokazovanje skladnosti z veljavnimi projektnimi podatki za proizvod, del in napravo, ki naj bi se proizvajal brez odobritve proizvodne organizacije po poddelu G.

(b) Ta poddel določa pravila, ki urejajo obveznosti proizvajalca proizvoda, dela ali naprave, ki se izdeluje po tem poddelu.

21A.122 Upravičenost

Vsaka fizična ali pravna oseba lahko zaprosi za prikaz skladnosti posameznih proizvodov, delov ali naprav po tem poddelu, če:

(a) ima ali je zaprosila za odobritev, ki obsega projekt tega proizvoda, dela ali naprane; ali

(b) je zagotovila zadovoljivo usklajenost med proizvodnjo in projektiranjem s pomočjo ustreznega dogovora s prosilcem za odobritev takega projekta ali njenim nosilcem.

21A.124 Vloga

(a) Vloge za soglasje za prikaz skladnosti posameznih proizvodov, delov in naprav po tem poddelu se vložijo v obliki in na način, ki ju določi pristojni organ.

(b) Vloga mora vsebovati: 1. po potrebi dokaze, ki kažejo, da: (i) bi bila izdaja potrdila proizvodne organizacije po poddelu G neustrezna; ali (ii) da je certifikacija ali odobritev za proizvod, del ali napravo po tem poddelu potrebna za izdajo potrdila proizvodne organizacije po poddelu G; 2. povzetek informacij, ki jih zahteva 21A.125(b).

21A.125 Izdaja izjave o soglasju

Prosilec je upravičen, da mu pristojni organ izda izjavo o soglasju, s katero se strinja z dokazovanjem skladnosti posameznih proizvodov, delov in naprav po tem poddelu, potem ko:

(a) je uvedel sistem kontrole proizvodnje, ki zagotavlja, da je vsak proizvod, del ali naprava v skladu z veljavnimi projektnimi podatki in je v stanju, ki zagotavlja varno obratovanje;

(b) priskrbi priročnik, ki vsebuje: 1. opis sistema kontrole proizvodnje, zahtevanega v odstavku (a), 2. opis načinov kontrole za sistem kontrole proizvodnje, 3. opis testiranj po 21A.127 in 21A.128 ter imena oseb, pooblaščenih za namene 21A.130(a);

(c) dokaže, da je sposoben zagotoviti pomoč v skladu z 21A.3 in 21A.129(d).

21A.125B Ugotovitve

(a) Če se najdejo objektivni dokazi, da nosilec izjave o soglasju ne izpolnjuje veljavnih zahtev iz tega dela, se ugotovitve razvrstijo na naslednji način: 1. ugotovitev prve stopnje je vsakršna neskladnost s tem delom, ki bi lahko privedla do nekontrolirane neskladnosti z veljavnimi projektnimi podatki in bi lahko vplivala na varnost zrakoplova; 2. ugotovitev druge stopnje je vsakršna neskladnost s tem delom, ki ni razvrščena v prvo stopnjo.

(b) Ugotovitev tretje stopnje je vsakršna postavka, za katero se z objektivnimi dokazi ugotovi, da vsebuje možne probleme, ki bi lahko privedli do neskladnosti po odstavku (a).

(c) Po prejemu obvestila o ugotovitvah v skladu z 21B.143: 1. pri ugotovitvah prve stopnje mora nosilec izjave o soglasju dokazati, da je korektivno ukrepal, tako da je zadovoljil pristojni organ, najpozneje v 21 delovnih dneh po prejemu pisne potrditve ugotovitve; 2. pri ugotovitvah druge stopnje ustreza obdobje za korektivne ukrepe, ki ga določi pristojni organ, naravi ugotovitve, vendar pa v začetku v nobenem primeru ne sme biti daljše od šestih mesecev. V nekaterih okoliščinah in odvisno od narave ugotovitve lahko pristojni organ šestmesečno obdobje podaljša, če obstaja zadovoljiv načrt korektivnih ukrepov, dogovorjen s pristojnim organom. 3. Ugotovitev tretje stopnje od nosilca izjave o soglasju ne zahteva takojšnjega korektivnega ukrepanja.

(d) Pri ugotovitvah prve ali druge stopnje lahko za izjavo o soglasju velja delna ali popolna omejitev, začasna razveljavitev ali preklic v skladu z 21B.145. Nosilec izjave o soglasju nemudoma potrdi prejem obvestila o omejitvi, začasni razveljavitvi ali preklicu izjave o soglasju.

21A.125C Trajanje in stalna veljavnost

(a) Izjava o soglasju se izda za omejen čas, ki ne presega enega leta. Izjava ostane veljavna, razen če: 1. njenemu nosilcu spodleti dokazati skladnost z veljavnimi zahtevami iz tega poddela, ali 2. če obstajajo dokazi, da proizvajalec ne more ohranjati zadovoljive kontrole proizvodnje proizvodov, delov ali naprav po sporazumu, ali 3. proizvajalec ne izpolnjuje več zahtev iz 21A.122, ali 4. je bila izjava o soglasju vrnjena, preklicana po 21B.145 ali je potekla.

(b) Ob vrnitvi, preklicu ali poteku je treba izjavo o soglasju vrniti pristojnemu organu.

21A.126 Sistem kontrole proizvodnje

(a) Sistem kontrole proizvodnje, zahtevan v 21A.125, zagotavlja sredstva za ugotavljanje, ali: 1. so vhodni materiali ter nabavljeni deli ali izdelki podizvajalcev, ki se uporabljajo v končnih proizvodih, takšni, kakor je določeno v veljavnih projektnih podatkih; 2. so vhodni materiali ter nabavljeni deli ali izdelki podizvajalcev pravilno označeni; 3. so postopki, proizvodne tehnike in metode montaže, ki vplivajo na kakovost in varnost končnih proizvodov izvedeni v skladu s specifikacijami, ki jih sprejme pristojni organ; 4. so bile spremembe projekta, vključno z nadomestnimi materiali, odobreni po poddelih D ali E in prekontrolirani pred vgradnjo v končni proizvod.

(b) Sistem kontrole proizvodnje, zahtevan v 21A.125(a), mora tudi zagotavljati, da: 1. se skladnost delov in postopkov z veljavnimi projektnimi podatki preverja na tistih mestih v proizvodnji, na katerih so možne točne ugotovitve; 2. so materiali, ki se lahko poškodujejo ali kvarijo, ustrezno skladiščeni in primerno zaščiteni; 3. so trenutni projektni načrti na voljo delavcem v proizvodnji in kontroli ter da se po potrebi uporabljajo; 4. se zavrženi materiali in deli izločijo in označijo, tako da jih ni mogoče vgraditi v končni proizvod; 5. gredo materiali in deli, ki so zadržani zaradi odstopanj od projektnih podatkov ali specifikacij, ki pa naj bi jih vseeno vgradili v končni proizvod, skozi odobren postopek preverjanja tehnične in proizvodne ustreznosti. Tisti materiali in deli, za katere se s tem postopkom ugotovi, da so uporabni, se pravilno označijo in, če je potrebna predelava ali popravilo, ponovno pregledajo. Materiali ali deli, ki se v tem postopku zavržejo, se označijo in odvržejo, da se zagotovi, da ne bodo vgrajeni v končni proizvod; 6. proizvajalec vzdržuje dokumente, izdelane v okviru sistema kontrole proizvodnje, jih pripiše končnemu proizvodu ali delu, če je možno, in jih obdrži, da zagotovi informacije, potrebne za zagotavljanje stalne plovnosti proizvoda.

21A.127 Testi: zrakoplovi

(a) Vsak proizvajalec zrakoplova, izdelanega po tem poddelu, uvede odobren postopek testiranja na zemlji in v zraku in kontrolne obrazce ter v skladu s temi obrazci testira proizvedeni zrakoplov, tako da ugotovi ustrezno skladnost z 21A.125(a).

(b) Vsak postopek proizvodnega testiranja vključuje vsaj naslednje: 1. kontrolo kakovosti krmiljenja; 2. kontrolo obnašanja med poletom (ob uporabi normalnih instrumentov zrakoplova); 3. kontrolo pravilnega delovanja celotne opreme in sistemov zrakoplova; 4. ugotavljanje, ali so instrumenti pravilno označeni in ali so po testnih letih nameščeni vsi napisi in zahtevani priročniki za letenje; 5. kontrolo obratovalnih lastnosti zrakoplova na zemlji; 6. kontrolo vseh drugih elementov zrakoplova, ki se testira.

21A.128 Testi: motorji in propelerji

Vsak proizvajalec motorjev ali propelerjev, proizvedenih po tem poddelu, mora vsak motor ali propeler s spremenljivim korakom funkcionalno testirati, kakor je določeno v dokumentaciji nosilca certifikata tipa, da ugotovi, ali pravilno deluje med vsemi operacijami, za katere ima certifikat tipa, da tako ugotovi ustrezno skladnost z 21A.125(a).

21A.129 Obveznosti proizvajalca

Vsak proizvajalec proizvoda, dela ali naprave, proizvedene po tem poddelu, mora:

(a) zagotoviti pristojnemu organu možnost inšpekcijskega pregleda za vsak proizvod, del ali napravo;

(b) imeti na kraju proizvodnje tehnične podatke in načrte, potrebne za ugotavljanje, ali je proizvod v skladu z veljavnimi projektnimi podatki;

(c) vzdrževati sistem kontrole proizvodnje, ki zagotavlja, da je vsak proizvod v skladu z veljavnimi projektnimi podatki in je v stanju, ki zagotavlja varno obratovanje;

(d) zagotoviti pomoč nosilcu certifikata tipa, certifikata tipa z omejitvami ali odobritve projekta pri vseh dejavnostih za stalno plovnost, povezanih z izdelanimi proizvodi, deli ali napravami;

(e) zaradi varnosti uvesti in vzdrževati interni sistem poročanja o dogodkih, da se omogoči zbiranje in ocena poročil o dogodkih zaradi ugotavljanja negativnih trendov ali odprave pomanjkljivosti in izpisa dogodkov, ki jih je treba prijaviti. Ta sistem vključuje vrednotenje pomembnih informacij v zvezi z dogodki in poročanje o pripadajočih informacijah;

1. poročati nosilcu certifikata tipa, certifikata tipa z omejitvami ali odobritve projekta o vseh primerih, ko je proizvajalec dal v promet proizvode, dele ali naprave in je bilo pozneje ugotovljeno, da odstopajo od veljavnih podatkov, ter z nosilcem certifikata tipa, certifikata tipa z omejitvami ali odobritve projekta izvesti preiskavo, da se ugotovijo tista odstopanja, ki bi lahko povzročila nevarne pogoje; 2. poročati agenciji in pristojnemu organu države članice o odstopanjih, ki bi lahko povzročila nevarne pogoje in ki so bila ugotovljena v skladu s pododstavkom (1). Poročanje mora potekati v obliki in na način, ki ju določi agencija po 21A.3(b)(2) ali sprejme pristojni organ države članice; 3. če proizvajalec dela kot dobavitelj drugi proizvodni organizaciji, poroča tudi navedeni organizaciji o vseh primerih, ko je tej organizaciji dobavil proizvode, dele ali naprave, za katere je pozneje ugotovil, da bi lahko odstopali od veljavnih projektnih podatkov. (f)

21A.130 Izjava o skladnosti

(a) Vsak proizvajalec proizvoda, dela ali naprave, izdelane po tem poddelu, izda izjavo o skladnosti, in sicer EASA obrazec 52 za celoten zrakoplov ali EASA obrazec 1 za druge proizvode, dele ali naprave (glej Dodatek). To izjavo mora podpisati pooblaščena oseba na odgovornem položaju v proizvodni organizaciji.

(b) Izjava o skladnosti mora vključevati: 1. za vsak proizvod, del ali napravo izjavo, da je v skladu z odobrenimi projektnimi podatki in da zagotavlja varno delovanje, 2. za vsak zrakoplov izjavo, da so bili opravljeni pregledi zrakoplova na zemlji in v zraku v skladu z 21A.127(a), in 3. za vsak motor ali propeler s spremenljivim korakom izjavo, da je proizvajalec opravil končno testiranje delovanja motorja ali propelerja v skladu z 21A.128, poleg tega pa še dodatno pri motorjih preveril skladnost s podatki, ki jih je zagotovil nosilec certifikata tipa za motor, da je vsak dokončan motor v skladu z zahtevami glede ustreznih emisij, ki so veljavne na dan izdelave motorja.

(c) Vsak proizvajalec takega proizvoda, dela ali naprave mora: 1. ob prvem prenosu lastništva proizvoda, dela ali naprave, ali 2. ob vlogi za prvo izdajo spričevala o plovnosti za zrakoplov, ali 3. ob vlogi za prvo izdajo dokumenta o plovnostni sprostitvi motorja, propelerja, dela ali naprave pristojnemu organu predložiti običajno izjavo o skladnosti v validacijo.

(d) Pristojni organ s sopodpisom validira izjavo o skladnosti, če po pregledu proizvoda, dela ali naprave meni, da so v skladu z veljavnimi projektnimi podatki in da zagotavljajo varno obratovanje.

PODDEL G — ODOBRITEV PROIZVODNE ORGANIZACIJE

21A.131 Področje uporabe

Ta poddel določa:

(a) postopek za izdajo potrdila proizvodne organizacije za proizvodno organizacijo, ki dokazuje skladnost proizvodov, delov in naprav z veljavnimi projektnimi podatki;

(b) pravila, ki urejajo pravice in obveznosti prosilca za take odobritve in njihovih nosilcev.

21A.133 Upravičenost

Vsaka fizična ali pravna oseba („organizacija“) je upravičena zaprositi za odobritev po tem poddelu. Prosilec mora:

(a) utemeljiti, da je za opredeljeni obseg dela odobritev po tem poddelu ustrezna za dokazovanje skladnosti z nekim projektom; in

(b) imeti ali zaprositi za odobritev tistega projekta; ali

(c) zagotoviti zadovoljivo usklajenost med proizvodnjo in projektom s pomočjo ustreznega dogovora s prosilcem za odobritev takega projekta ali njenim nosilcem.

21A.134 Vloga

Vloge za odobritev proizvodne organizacije se vložijo pri pristojnem organu v obliki in na način, ki ga določi navedeni organ, in vključujejo povzetek informacij, ki jih zahteva 21A.143, ter pogoje odobritve, zahtevane v 21A.151.

21A.135 Izdaja potrdila proizvodne organizacije

Organizacija je upravičena, da ji pristojni organ izda potrdilo proizvodne organizacije, ko dokaže skladnost z veljavnimi zahtevami iz tega poddela.

21A.139 Sistem kakovosti

(a) Proizvodna organizacija mora dokazati, da je uvedla in je sposobna vzdrževati sistem kakovosti. Sistem kakovosti je treba dokumentirati. Ta sistem kakovosti mora organizaciji omogočati, da zagotovi, da je vsak proizvod, del ali naprava, ki ga izdela organizacija ali njeni partnerji ali ki ga nabavi pri zunanjih dobaviteljih ali podizvajalcih, v skladu z veljavnimi projektnimi podatki in zagotavlja varno obratovanje, in tako uveljavlja privilegije, določene v 21A.163.

(b) Sistem kakovosti mora vsebovati: 1. kolikor je potrebno v obsegu odobritve, kontrolne postopke za: (i) izdajo, odobritev ali spremembo dokumentov, (ii) revizijo in kontrolo za oceno prodajalcev in podpogodbenikov, (iii) preverbo, da so vhodni proizvodi, deli, materiali in oprema, vključno z novimi ali rabljenimi elementi, ki jih dobavijo kupci proizvodov, takšni, kakor je opredeljeno v veljavnih projektnih podatkih, (iv) označevanje in sledljivost, (v) proizvodne procese, (vi) preglede in testiranja, vključno s proizvodnimi testnimi leti, (vii) kalibracijo orodij, šablon in opreme za testiranje, (viii) kontrolo neskladnih postavk, (ix) usklajevanje plovnosti s prosilcem za odobritev projektov ali njenim nosilcem, (x) pripravo in arhiviranje dokumentov, (xi) usposobljenost in kvalifikacije zaposlenih, (xii) izdajo dokumentov za plovnostno sprostitev, (xiii) rokovanje, skladiščenje in pakiranje, (xiv) interne kontrole kakovosti in posledične korektivne ukrepe, (xv) delo v okviru pogojev odobritve na katerikoli lokaciji, ki ne spada med odobrene objekte, (xvi) delo, opravljeno po zaključku proizvodnje, vendar pred dobavo, da se zrakoplov ohrani v stanju, varnem za obratovanje, ▼M4 (xvii) izdajo dovoljenja za letenje in odobritev povezanih pogojev letenja. ▼B Kontrolni postopki morajo vsebovati posebne določbe za vse kritične dele; 2. neodvisno funkcijo zagotavljanja kakovosti zaradi spremljanja skladnosti z dokumentiranimi postopki sistema kakovosti in njihove ustreznosti. To spremljanje vključuje sistem povratnih informacij osebam ali skupini oseb, navedenim v 21A.145(c)(2), in končno poslovodnemu organu, navedenemu v 21A.145(c)(1), da se po potrebi zagotovi korektivno ukrepanje.

21A.143 Predstavitev

(a) Organizacija predloži pristojnemu organu predstavitev proizvodne organizacije, ki vsebuje naslednje informacije: 1. izjavo, ki jo podpiše odgovorni poslovodni organ in ki potrjuje, da se bo vedno ravnalo v skladu s predstavitvijo proizvodne organizacije in vsemi pripadajočimi priročniki, ki opredeljujejo skladnost odobrene organizacije s tem poddelom; 2. nazive in imena poslovodnih organov, ki jih sprejme pristojni organ v skladu z 21A.145(c)(2); 3. dolžnosti in odgovornosti poslovodnega(-ih) organa(-ov), kakor je zahtevano v 21A.145(c)(2), vključno z zadevami, o katerih se lahko v imenu organizacije pogovarjajo neposredno s pristojnim organom; 4. organizacijsko shemo, ki prikazuje povezane verige odgovornosti poslovodnih organov, kakor je zahtevano v 21A.145(c)(1) in (2); 5. seznam certifikacijskega osebja, kakor je navedeno v 21A.145(d); 6. splošen opis človeških virov; 7. splošen opis objektov, ki se nahajajo na vsakem naslovu, navedenem v potrdilu proizvodne organizacje; 8. splošen opis obsega dela proizvodne organizacije, pomembnega za pogoje odobritve; 9. postopek za obveščanje pristojnega organa o organizacijskih spremembah; 10. postopek spreminjanja dokumenta predstavitve proizvodne organizacije; 11. opis sistema kakovosti in postopkov v skladu z 21A.139(b)(1); 12. seznam zunanjih organizacij, kakor je navedeno v 21A.139(a).

(b) Predstavitev proizvodne organizacije se po potrebi spreminja, da ostaja ažuren opis organizacije, kopije vseh sprememb pa je treba poslati pristojnemu organu.

21A.145 Zahteve za odobritev

Proizvodna organizacija mora na podlagi informacij, predloženih v skladu z 21A.143, dokazati, da:

(a) so glede na splošne zahteve za odobritev objekti, delovni pogoji, oprema in orodja, procesi in s tem povezani materiali, število in usposobljenost zaposlenih ter splošna organiziranost ustrezni za izpolnjevanje obveznosti po 21A.165;

(b) v zvezi z vsemi potrebnimi podatki o plovnosti, hrupu, izpustom goriva in izpušnimi emisijami: 1. proizvodna organizacija od agencije in nosilca ali prosilca za certifikat tipa, certifikat tipa z omejitvami ali za odobritev projekta prejme te podatke, da lahko ugotovi skladnost z veljavnimi projektnimi podatki; 2. proizvodna organizacija določi postopek, da se zagotovi pravilna vključitev podatkov o plovnosti, hrupu, izpustu goriva in izpušnih emisijah v njene proizvodne podatke; 3. so ti podatki ažurirani in na voljo zaposlenim, ki jih potrebujejo pri izpolnjevanju svojih obveznosti;

(c) v zvezi s poslovodstvom in zaposlenimi: 1. proizvodna organizacija imenuje poslovodnega delavca, ki je odgovoren pristojnemu organu; ta je v organizaciji odgovoren za to, da celotna proizvodnja poteka po zahtevanih standardih in da proizvodna organizacija ves čas izpolnjuje podatke in postopke, opredeljene v predstavitvi v skladu z 21A.143; 2. proizvodna organizacija imenuje osebo ali skupino oseb, ki zagotavljajo, da organizacija izpolnjuje zahteve iz tega dela, in da je opredeljen obseg njihovih pooblastil. Ta(-e) oseba(-e) je(so) neposredno podrejena(-e) odgovornemu poslovodnemu delavcu iz pododstavka (1). Imenovane osebe morajo biti sposobne dokazati ustrezno znanje, izobrazbo in izkušnje za izpolnjevanje svojih odgovornosti; 3. imajo zaposleni na vseh ravneh ustrezna pooblastila za opravljanje njim dodeljenih odgovornosti in da v proizvodni organizaciji obstaja celovita in učinkovita usklajenost v zvezi z zadevami glede plovnosti, hrupa, izpusta goriva in izpušnih emisij;

(d) v zvezi s certifikacijskim osebjem, ki ga je proizvodna organizacija pooblastila za podpis dokumentov, izdanih po 21A.163, v okviru področja in pogojev odobritve: 1. certifikacijsko osebje ima ustrezno znanje, izobrazbo (vključno z drugimi funkcijami v organizaciji) in izkušnje za izpolnjevanje njim dodeljenih odgovornosti, 2. proizvodna organizacija vodi evidenco vsega certifikacijskega osebja, ki vključuje podrobnosti o obsegu njihovih pooblastil, 3. certifikacijsko osebje mora dobiti dokument o obsegu njihovih pooblastil.

21A.147 Spremembe v odobreni proizvodni organizaciji

(a) Po izdaji potrdila proizvodne organizacije mora vse spremembe v odobreni proizvodni organizaciji, ki so pomembne za dokazovanje skladnosti ali za plovnost in značilnostmi v zvezi s hrupom, izpustom goriva in izpušnimi emisijami proizvoda, dela ali naprave, zlasti spremembe sistema kakovosti, odobriti pristojni organ. Vlogo za odobritev je treba v pisni obliki vložiti pri pristojnem organu, organizacija pa mora pred izvedbo spremembe pristojnemu organu dokazati, da bo še naprej ravnala v skladu s tem poddelom.

(b) Pristojni organ določi pogoje, pod katerimi lahko proizvodna organizacija, odobrena po tem poddelu, obratuje v času teh sprememb, razen če ne sklene, da bi bilo treba odobritev začasno razveljaviti.

21A.148 Spremembe lokacije

Šteje se, da je sprememba lokacije proizvodnih objektov odobrene proizvodne organizacije pomembna in je zato treba ravnati v skladu z 21A.147.

21A.149 Prenosljivost

Razen kot posledica spremembe lastništva, ki šteje za pomembno v smislu 21A.147, potrdilo proizvodne organizacije ni prenosljivo.

21A.151 Pogoji odobritve

Pogoji odobritve določajo obseg dela, proizvode ali kategorije delov in naprav ali oboje, v zvezi s katerimi ima nosilec pravico uveljavljati ugodnosti po 21A.163.

Ti pogoji se izdajo kot del potrdila proizvodne organizacije.

21A.153 Spremembe pogojev odobritve

Vsako spremembo pogojev odobritve mora odobriti pristojni organ. Vlogo za spremembo pogojev odobritve je treba vložiti v obliki in na način, ki ju določi pristojni organ. Prosilec mora izpolnjevati ustrezne zahteve iz tega poddela.

21A.157 Preiskave

Proizvodna organizacija vzpostavi ureditev, ki pristojnemu organu omogoča, da opravi preiskave, vključno s preiskavami partnerjev in podpogodbenikov, potrebne za ugotavljanje skladnosti in stalne skladnosti z ustreznimi zahtevami iz tega poddela.

21A.158 Ugotovitve

(a) Če obstajajo objektivni dokazi, da nosilec izjave o odobritvi proizvodne organizacije ne izpolnjuje ustreznih zahtev iz tega dela, se ugotovitve razvrstijo na naslednji način: 1. ugotovitev prve stopnje je vsakršna neskladnost s tem delom, ki bi lahko privedla do nekontrolirane neskladnosti z veljavnimi projektnimi podatki in bi lahko vplivala na varnost zrakoplova; 2. ugotovitev druge stopnje je vsakršna neskladnost s tem delom, ki ni razvrščena kot prva stopnja.

(b) Ugotovitev tretje stopnje je vsakršna postavka, za katero se z objektivnimi dokazi ugotovi, da vsebuje možne probleme, ki bi lahko privedli do neskladnosti po odstavku (a).

(c) Po prejemu obvestila o ugotovitvah v skladu z 21B.225: 1. pri ugotovitvah prve stopnje mora nosilec potrdila proizvodne organizacije dokazati, da je korektivno ukrepal, tako da je zadovoljil pristojni organ, najpozneje v 21 delovnih dneh po prejemu pisne potrditve ugotovitve; 2. pri ugotovitvah druge stopnje ustreza obdobje za korektivne ukrepe, ki ga določi pristojni organ, naravi ugotovitve, vendar pa v začetku v nobenem primeru ne sme biti daljše od šestih mesecev. V nekaterih okoliščinah in odvisno od narave ugotovitve lahko pristojni organ šestmesečno obdobje podaljša, če obstaja zadovoljiv načrt korektivnih ukrepov, dogovorjen s pristojnim organom; 3. ugotovitev tretje stopnje od nosilca potrdila proizvodne organizacije ne zahteva takojšnjega korektivnega ukrepanja.

(d) Pri ugotovitvah prve ali druge stopnje lahko za potrdilo proizvodne organizacije velja delna ali popolna omejitev, začasna razveljavitev ali preklic v skladu z 21B.245. Nosilec potrdila proizvodne organizacije nemudoma potrdi prejem obvestila o omejitvi, začasni razveljavitvi ali preklicu potrdila proizvodne organizacije.

21A.159 Trajanje in stalna veljavnost

(a) potrdilo proizvodne organizacije se izda za neomejen čas. Veljavno ostane, razen če: 1. proizvodni organizaciji spodleti dokazati skladnosti z ustreznimi zahtevami iz tega poddela, ali 2. nosilec ali kateri koli izmed njegovih partnerjev ali podpogodbenikov pristojnemu organu prepreči izvedbo preiskav v skladu z 21A.157, ali 3. če obstajajo dokazi, da proizvodna organizacija ne more ohranjati zadovoljive kontrole proizvodnje proizvodov, delov ali naprav po odobritvi, ali 4. proizvodna organizacija ne izpolnjuje več zahtev iz 21A.133, ali 5. je bilo potrdilo odpovedano ali preklicano po 21B.245.

(b) Ob odpovedi ali preklicu je treba potrdilo vrniti pristojnemu organu.

21A.163 Ugodnosti

V skladu s pogoji odobritve, izdanimi po 21A.135, lahko nosilec potrdila proizvodne organizacije:

(a) opravlja proizvodne dejavnosti po tem delu;

(b) v primeru celotnega zrakoplova in ob predložitvi izjave o skladnosti (obrazec EASA 52) po 21A.174 prejme spričevalo o plovnosti zrakoplova in spričevalo o hrupu brez dodatnega dokazovanja;

(c) v primeru drugih proizvodov, delov ali naprav izda dovoljenja za sprostitev v uporabo (obrazec EASA 1) ►M1 ————— ◄ brez dodatnega dokazovanja;

(d) vzdržuje nov zrakoplov, ki ga je izdelal, in izdaja dovoljenja za sprostitev v uporabo (obrazec EASA 53) v zvezi s tem vzdrž;

▼M4

(e) v skladu s postopki, s katerimi se je strinjal njegov pristojni organ za zrakoplov, ki ga je proizvedel, in kadar proizvodna organizacija sama, v skladu s svojim POA (potrdilom proizvodne organizacije), izvaja nadzor nad konfiguracijo zrakoplova in potrjuje ustreznost s pogoji glede projekta, ki so bili odobreni za letenje, za izdajo dovoljenja za letenje v skladu z 21A.711(c), vključno z odobritvijo pogojev letenja v skladu z 21A.710(b).

▼B

21A.165 Obveznosti nosilca

Nosilec potrdila proizvodne organizacije mora:

(a) zagotoviti, da je predstavitev proizvodne organizacije dostavljena v skladu z 21A.143 in da se dokumenti, na katere se nanaša, uporabljajo kot osnovni delovni dokumenti v organizaciji;

(b) ohranjati proizvodno organizacijo v skladu s podatki in postopki, potrjenimi za odobritev proizvodne organizacije;

1. ugotoviti, da je vsak dokončan zrakoplov usklajen s projektom tipa in varen za obratovanje, preden pristojnemu organu predloži izjavo o skladnosti, ali 2. ugotoviti, da so drugi proizvodi, deli ali naprave dokončani in v skladu z odobrenimi projektnimi podatki in so varni za uporabo, preden izda obrazec EASA 1, da potrdi plovnost, v primeru motorjev pa še v skladu s podatki, ki jih zagotovi nosilec certifikata tipa za motorje, ugotovi, da je vsak dokončan motor v skladu z veljavnimi zahtevami glede emisij, kakor je določeno v 21A.18(b), veljavnimi na dan proizvodnje motorja, da potrdi skladnost emisij, ali 3. ugotovi, da so drugi proizvodi, deli ali naprave v skladu z veljavnimi podatki, preden izda obrazec EASA 1 kot potrdilo o skladnosti; (c)

(d) evidentirati vse podrobnosti o opravljenem delu;

(e) zaradi varnosti uvesti in vzdrževati interni sistem poročanja o dogodkih, da se omogoči zbiranje in ocena poročil o dogodkih zaradi ugotavljanja negativnih trendov ali odprave pomanjkljivosti in izpisa dogodkov, ki jih je treba prijaviti. Ta sistem vključuje evalvacijo pomembnih informacij v zvezi z dogodki in poročanje o relevantnih informacijah;

1. poročati nosilcu certifikata tipa ali odobritve projekta o vseh primerih, ko je proizvodna organizacija dala v promet proizvode, dele ali naprave in je bilo pozneje ugotovljeno, da morda odstopajo od veljavnih podatkov, ter z nosilcem certifikata tipa ali odobritve projekta izvesti preiskavo, da se najdejo tista odstopanja, ki bi lahko povzročila nevarne pogoje; 2. poročati agenciji in pristojnemu organu države članice o odstopanjih, ki bi lahko povzročila nevarne pogoje in ki so bila ugotovljena v skladu s pododstavkom (1). Poročanje mora potekati v obliki in na način, ki ju določi agencija po 21A.3(b)(2) ali sprejme pristojni organ države članice; 3. če je nosilec potrdila proizvodne organizacije dobavitelj druge proizvodne organizacije, poroča tudi tej drugi organizaciji o vseh primerih, ko je navedeni organizaciji dobavil proizvode, dele ali naprave, za katere je pozneje ugotovil, da bi lahko odstopali od veljavnih projektnih podatkov; (f)

(g) zagotoviti pomoč nosilcu certifikata tipa ali odobritve projekta pri vseh dejavnostih za stalno plovnost, povezanih z izdelanimi proizvodi, deli ali napravami;

(h) uvesti sistem arhiviranja, ki vključuje zahteve, naložene njegovim partnerjem, dobaviteljem in podpogodbenikom, in ki zagotavlja shranjevanje podatkov, ki se uporabljajo za dokazovanje skladnosti proizvodov, delov ali naprav. Ti podatki morajo biti na voljo pristojnemu organu in jih je treba ohranjati, da se zagotovijo informacije, potrebne za zagotavljanje stalne plovnosti proizvodov, delov ali naprav;

(i) kadar nosilec, v primeru da v skladu s svojimi pogoji odobritve izda dovoljenje za sprostitev v uporabo, pred izdajo potrdila ugotovi, da je bilo na vsakem dokončanem zrakoplovu opravljeno potrebno vzdrževanje in da je varno za uporabo;

▼M4

(j) kjer je to primerno, v skladu z ugodnostmi iz 21A.163(e) določati pogoje, pod katerimi je mogoče izdati dovoljenje za letenje;

(k) kjer je to primerno, v skladu z ugodnostmi iz 21A.163(e) pred izdajo dovoljenja za letenje (obrazec EASA 20b, glej Dodatek) za zrakoplov ugotoviti skladnost z 21A.711(b) in (d).

▼M4

PODDEL H – SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI

▼B

21A.171 Področje uporabe

Ta poddel določa postopek za izdajo spričeval o plovnosti.

21A.172 Upravičenost

Vsaka fizična ali pravna oseba, pod katere imenom je ali bo registriran zrakoplov v državi članici („država članica registracije“), ali njen zastopnik lahko po tem poddelu zaprosi za spričevalo o plovnosti za navedeni zrakoplov.

21A.173 Razvrstitev

Spričevala o plovnosti so razvrščena na naslednji način:

(a) spričevalo o plovnosti se izdajo za zrakoplove, ki so v skladu s certifikatom tipa, izdanim v skladu s tem delom;

(b) Spričevala o plovnosti z omejitvami se izdajo za zrakoplove: 1. ki so v skladu s certifikatom tipa z omejitvami, izdanim v skladu s tem delom, ali 2. za katere je bilo agenciji dokazano, da so v skladu z določenimi ►M4 posebne plovnostne specifikacije, ◄ ki zagotavljajo ustrezno varnost.

▼M4 —————

▼B

21A.174 Vloga

(a) V skladu z 21A.172 se vloga za spričevalo o plovnosti vloži v obliki in na način, ki ju določi pristojni organ države članice registracije.

(b) Vloge za spričevalo o plovnosti ali spričevalo o plovnosti z omejitvami morajo vključevati: 1. vrsto spričevala o plovnosti, za katero se zaprosi; 2. pri novih zrakoplovih: (i) izjavo o skladnosti: — izdano po 21A.163(b), ali — izdano po 21A.130, ki jo validira pristojni organ, — ali za uvožen zrakoplov izjavo, ki jo podpiše izvozni organ, da je zrakoplov v skladu s projektom, ki ga je odobrila agencija; (ii) poročilo o masi in ravnotežju z razporedom nakladanja; (iii) priročnik za letenje, če ga za ta zrakoplov zahteva veljavna plovnostna koda; 3. pri rabljenih zrakoplovih: (i) s poreklom iz države članice certifikat pregleda plovnosti, izdano v skladu z delom M; (ii) s poreklom iz države nečlanice: — izjavo pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji, — poročilo o masi in ravnotežju z razporedom nakladanja, — priročnik za letenje, če ga za ta zrakoplov zahteva veljavna plovnostna koda, — preteklo evidenco, da se ugotovi standard proizvodnje, sprememb in vzdrževanja zrakoplova, vključno z vsemi omejitvami, povezanimi s spričevalom o plovnosti z omejitvami po 21A.184(c), — priporočilo za izdajo spričevala o plovnosti ali spričevala o plovnosti z omejitvami in certifikat pregleda plovnosti po pregledu plovnosti v skladu z Delom M.

(c) Če ni dogovorjeno drugače, je treba izjave iz pododstavkov (b)(2)(i) in (b)(3)(ii) izdati največ 60 dni pred predstavitvijo zrakoplova pristojnemu organu države članice registracije.

▼M4 —————

▼B

21A.175 Jezik

Priročniki, napisi, seznami, oznake instrumentov in druge potrebne informacije, zahtevane v certifikacijskih specifikacijah, morajo biti v enem uradnem jeziku Evropske skupnosti ali več, sprejemljivem za pristojni organ države članice registracije.

21A.177 Sprememba ali dopolnitev

Spričevalo o plovnosti sme spremeniti ali dopolniti samo pristojni organ države članice registracije.

21A.179 Prenosljivost in ponovna izdaja v državah članicah

(a) Pri spremembi lastništva zrakoplova: 1. se, če zrakoplov ostane v istem registru, spričevalo o plovnosti ali spričevalo o plovnosti z omejitvami v skladu samo s certifikatom tipa z omejitvami prenese skupaj z zrakoplovom; 2. se, če se zrakoplov registrira v drugi državi članici, izda spričevalo o plovnosti ali spričevalo o plovnosti z omejitvami v skladu samo s certifikatom tipa z omejitvami: (i) ob predložitvi prejšnjega spričevala o plovnosti in veljavnega certifikata pregleda plovnosti, izdanega po delu M, in (ii) ob izpolnitvi 21A.175.

▼M4

(b) Kadar se spremeni lastništvo zrakoplova, za zrakoplov pa je bilo izdano spričevalo o plovnosti z omejitvami, ki ni v skladu s certifikatom tipa z omejitvami, se spričevalo o plovnosti prenese skupaj z zrakoplovom, pod pogojem, da zrakoplov ostane v istem registru, ali se izda samo z uradnim soglasjem pristojnega organa države članice registracije, v katero je preneseno.

▼B

21A.180 Inšpekcijski pregled

Nosilec spričevala o plovnosti mora na zahtevo pristojnega organa države članice registracije zagotoviti dostop do zrakoplova, za katerega je bilo izdano navedeno spričevalo o plovnosti.

21A.181 Trajanje in stalna veljavnost

(a) Spričevalo o plovnosti se izda za neomejen čas. Veljavno ostane pod pogojem, da: 1. je v skladu z veljavnim projektom tipa in zahtevami za stalno plovnost, in 2. zrakoplov ostaja v istem registru, in 3. certifikat tipa ali certifikat tipa z omejitvami, v skladu s katerim je bilo izdano, ni bil predhodno razveljavljen po 21A.51, 4. spričevalo ni bilo odpovedano ali preklicano po 21B.330.

(b) Ob odpovedi ali preklicu je treba spričevalo vrniti pristojnemu organu države članice registracije.

21A.182 Identifikacija zrakoplova

Vsak prosilec za spričevalo o plovnosti po tem poddelu mora dokazati, da je njegov zrakoplov identificiran v skladu s poddelom Q.

21A.183 Izdaja spričevalo plovnosti

Pristojni organ države registracije izda spričevalo o plovnosti za:

1. nov zrakoplov: (i) ob predložitvi dokumentacije, zahtevane v 21A.174(b)(2); (ii) Če je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije;

2. rabljen zrakoplov: (i) ob predložitvi dokumentacije, zahtevane v 21A.174(b)(3), ki dokazuje, da: — je zrakoplov v skladu s projektom tipa, odobrenim po certifikatu tipa ali dodatnem certifikatu tipa, odobreni spremembi ali popravilu v skladu s tem delom, ter veljavnimi plovnostnimi zahtevami, in — je bil zrakoplov pregledan v skladu z veljavnimi določbami iz dela M; in (ii) če je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije.

21A.184 Izdaja spričeval o plovnosti z omejitvami

(a) Pristojni organ države registracije izda spričevalo o plovnosti z omejitvami za: 1. nov zrakoplov ob predložitvi dokumentacije, zahtevane v 21A.174(b)(2), ki dokazuje, da je zrakoplov v skladu s projektom, ki ga je agencija odobrila po certifikatu tipa z omejitvami ali v skladu z določenimi ►M4 posebne plovnostne specifikacije, ◄ in da je varen za uporabo; 2. rabljen zrakoplov: (i) ob predložitvi dokumentacije, zahtevane v 21A.174(b)(3), ki dokazuje, da: — je zrakoplov v skladu s projektom, ki ga je agencija odobrila po certifikatu tipa z omejitvami ali v skladu z določenimi ►M4 posebne plovnostne specifikacije, ◄ in — so bile upoštevane plovnostne zahteve, in — je bil zrakoplov pregledan v skladu z ustreznimi določbami iz dela M; in (ii) ko se pristojni organ države članice registracije prepriča, da je zrakoplov v skladu z odobrenim projektom in je varen za uporabo. To lahko vključuje preglede pristojnega organa države članice registracije.

(b) Za zrakoplov, ki ne more izpolnjevati bistvenih zahtev iz osnovne uredbe in ki ni upravičen do certifikata tipa z omejitvami, agencija ob potrebnem upoštevanju odstopanj od teh bistvenih zahtev: 1. izda ►M4 posebne plovnostne specifikacije, ◄ ki zagotavljajo ustrezno varnost glede na nameravano uporabo, in preveri njihovo izpolnjevanje, ter 2. določi omejitve za uporabo tega zrakoplova.

(c) Omejitve za uporabo so povezane s spričevali o plovnosti z omejitvami, vključno z omejitvami v zračnem prostoru, kakor so potrebne za upoštevanje odstopanj od bistvenih zahtev za plovnost, določenih v osnovni uredbi.

▼M4 —————

▼B

PODDEL I — SPRIČEVALA O HRUPU

21A.201 Področje uporabe

Ta poddel določa postopek za izdajo spričeval o hrupu.

21A.203 Upravičenost

Vsaka fizična ali pravna oseba, pod katere imenom je ali bo registriran zrakoplov v državi članici (država članica registracije), ali njen zastopnik lahko po tem poddelu zaprosi za spričevalo o hrupu za navedeni zrakoplov.

21A.204 Vloga

(a) V skladu z 21A.203 se vloga za spričevalo o hrupu vloži v obliki in na način, ki ju določi pristojni organ države članice registracije.

(b) Vloge morajo vključevati: 1. pri novih zrakoplovih: (i) izjavo o skladnosti: — izdano po 21A.163(b), ali — izdano po 21A.130, ki jo validira pristojni organ, — ali za uvožen zrakoplov izjavo, ki jo podpiše izvozni organ, da je zrakoplov v skladu s projektom, ki ga je odobrila agencija, in (ii) podatke o hrupu, ugotovljene v skladu z veljavnimi zahtevami glede hrupa; ►M3 ————— ◄ 2. pri rabljenih zrakoplovih: (i) podatke o hrupu, ugotovljene v skladu z veljavnimi zahtevami glede hrupa; ►M3 ————— ◄ in (ii) preteklo evidenco, da se ugotovi s